:: Naslovna strana > Glasnik broj 4 > Uvodna reč - Prednosti i mane svake posebnosti\nPrednosti i mane svake posebnosti\nU roku od pola godine autor ovog uvodnika bio je u prilici da kao gost prisustvuje na dva važna skupa koja su organizovale kolege iz Inženjerske zbornice Slovenije (osnovana 1996) i Hrvatske komore arhitekata i inženjera u graditeljstvu (HKAIG, osnovana 1998). Krajem novembra prošle godine u Ljubljani je održan okrugli sto ECEC (Evropski savet inženjerskih komora) radu i saradnji inženjerskih komora njenih članica, a početkom juna ove godine prvi skup građevinskih inženjera HKAIG. U oba slučaja, s obzirom da se radi o dve komore koje su osnovane nekoliko godina pre IKS, bio sam zainteresovan da saznam što više o njihovoj organizacionoj strukturi, planovima rada, pravima i obavezama članova i naravno načinu na koji se sve to sprovodi i sa kakvim rezultatima ali i problemima se naše kolege u svemu tome susreću. Ovoga puta bih naveo samo neke karakteristične sličnosti i razlike sa komorama Slovenije i Hrvatske u odnosu na IKS.\nU članstvu Inženjerske zbornice Slovenije uopšte nema arhitekata, ali postoji šest matičnih sekcija koje su definisane po strukama uključujući i posebne matične sekcije geodeta i rudara i geologa. U HKAIG su uključeni i arhitekti ali ono što je bilo posebno iznenađenje je da su izvođači zasad izvan članstva. Poseban kuriozitet je da se odlaskom u penziju gubi pravo na posedovanje licence. Za vreme svečane sednice na otvaranju skupa bio sam u prilici da u ime IKS pozdravim skup i ukratko izložim naš organizacioni koncept.\nVeć naredni govornik se sa simpatijama osvrnuo na moje izlaganje apostrofirajući našu Matičnu sekciju izvođača radova kao nešto što nedostaje u HKAIG. Ukratko, ove dve komore iz susedstva, Slovenačka od 1996. i Hrvatska od 1998. imaju poneke bitne razlike, ali utisak je da je u organizacionom smislu naš koncept koji uključuje i arhitekte i izvođače kao konstitutivni deo članstva pun pogodak. Samim tim put ka ostvarenju integrisanih interesa tako velike društvene grupe je teži i možda duži, ali će svakako u konačnom rezultatu imati bolje efekte po sve naše članove. Jer dokle god se određeni nivo zajedničkih interesa SVIH inženjera ujedinjenih posle tako dugo vremena ne utvrdi, proceduralno definiše i zakonski obezbedi svaka moguća podela ili odvajanje može samo usporiti ostvarenje tog cilja ili ga čak i potpuno ugroziti.\nZbog toga, neke namere o kojima se može čuti i pročitati u poslednje vreme o izdvajanju arhitekata i urbanista u posebne komore zvuče preuranjeno i nedobronamerno čak i za same članove IKS iz pomenute dve stručne grupacije. Predstoji još mnogo zajedničkog posla koji se mora obaviti pre nego što delegiranje komorske odgovornosti na posebne celine bude razložno i svrsishodno. Naravno, takva inicijativa, a potom i moguća odluka su stvar poštovanja zakonske i procedure opredeljenja demokratske većine koja to želi ili ne, ali to mora biti promišljen potez sa punom svešću o odgovornosti za posledice koje će osetiti pre svega članovi onih grupacija koje teže izdvajanju.


POJAČANE MJERE SIGURNOSTI: Na suđenju krim tehničarima MUP-a bio i Davor Dragičević | Banjaluka.net\nPOJAČANE MJERE SIGURNOSTI: Na suđenju krim tehničarima MUP-a bio i Davor Dragičević\nU Osnovnom sudu Banja Luka danas je nastavljeno suđenje kriminalističkim tehničarima MUP-a RS Zoranu Bošnjaku (45) i Mikici Marijancu (56) u predmetu “David Dragičević”, a ročištu je prvi put prisustvovao i otac ubijenog mladića Davor Dragičević.\nNjegov, kao i dolazak nekoliko članova grupe “Pravda za Davida”, podiglo je mjere sigurnosti, pa je ispred zgrade suda, kao i u samoj sudnici, bio prisutan veći broj sudskih policajaca, piše faktor.ba.\nDavor Dragičević je sve vrijeme tokom glavnog pretresa netremice pogledom pratio postupajućeg tužioca u ovom predmetu Dalibora Vreću, koji je ranije vodio i predmet ubistva njegovog sina dok ga nije preuzelo Tužilaštvo BiH, a posebno policijskog inspektora Sinišu Kojdića koji je bio na uviđaju nakon pronalaska Davidovog tijela u martu 2018. godine.\nNa današnjem ročištu su, na poziv odbrane, svjedočili Kojdić, zatim vještak Zoran Obradović, te policijski inspektor Mirko Živković. Oni su i ranije svjedočili kao svjedoci tužilaštva.\nUoči početka ročišta, Davor Dragičević je izjavio kako je preko advokata dobio “nepristojnu ponudu” da ne tereti lično pojedince vrha MUP-a RS, nego institucije.\n– Institucije RS će na kraju platiti veliku cijenu, a pojedinci još veću – rekao je Dragičević.\nPoručio je i da će se na Tužilaštvo BiH, a koje je preuzelo slučaj “Dragičević”, “okomiti” gore nego na institucije RS ako ne bude rezultata.\nOptužnicu protiv dvojice krim tehničara podiglo je Okružno javno tužilaštvo Banja Luka. Terete ih da su bacili Dragičevićev donji veš, a koji je nakon obdukcije prebačen u depozit Policijske uprave Banja Luka.\nTužioci su naveli da su Bošnjak i Marijanac optuženi za krivično djelo “sprečavanje dokazivanja”, odnosno da su “u namjeri da spriječe ili otežaju dokazivanje uništili predmet koji služi kao dokaz”.


Afera respiratori: Istražitelji oduzeli mobitel šefu kabineta premijera Novalića - Akta.ba\n14.05.2020. 14:10 / Izvor: Oslobođenje\nKako Oslobođenje saznaje po nalogu Suda Bosne i Hercegovine, a u okviru istrage koju vodi Tužilaštvo BiH u vezi sporne nabavke 100 respiratora iz Kine, oduzet je telefon Hasanu Ganibegoviću, šefu kabineta federalnog premijera Fadila Novalića.\nNezvanično saznajemo da je telefon oduzet i Editi Kalajdžić, sekretaru Vlade FBiH. Podsjetimo, pripadnici SIPA-e jučer su zajedno sa timom državnih tužitelja "češljali" dokumenatciju u vezi javnih nabavki u zgradi Vlade FBiH.\nGanibegović je došao u fokus javnosti prije nekoliko dana kada se u sarajevskom naselju Ilidža sastao sa jednim od glavnih aktera afere respiratori Fikretom Hodžićem, vlasnikom firme FH Srebrena malina kojoj je plaćen posao nabavke respiratora u iznosu od 10,5 miliona KM. Sa njima je bio i Kadrija Kolić, advokat Fahrudina Solaka, suspendovanog direktora Federalne uprave civilne zaštite.


Hoti: Kosovo neće praviti kompromis, tema ZSO je zaključena 2013. godine – Slobodne novine\nPremijer Kosova Avdulah Hoti izjavio je danas u Prizrenu da Kosovo neće napraviti kompromis da bi postiglo konačni sporazum sa Srbijom i dodao da je stvaranje Zajednice opština sa srpskom većinom tema koja je zaključena 2013. godine.\n“Zajednica je gotova tema – zaključena 2013. godine, ali dijalog neće zastati zbog Kosova. Mi smo nezavisna država, imamo jasne principe dogovorene sa našim medjunarodnim prijateljima. Na osnovu ovih principa, spremni smo za dijalog. Kosovo je napravilo kompromise 2008. godine kada je proglasilo nezavisnost”, rekao je Hoti.\nKosovski premijer nije siguran u na koji način će se nastaviti dijalog nakon insistiranja srpske strane da otvori temu ZSO, a dodao je da proces dijaloga neće biti zaustavljen zbog krivice Kosova.\nHoti nije odbacio mogućnost da njegova stranka DSK napravi kompromis i glasa za predsedničkog kandidata iz Demokratske partije Kosova.\n“Kada dodjemo do te tačke u februaru, sve političke stranke treba da sednu i razgovaraju, bez izuzetka. Treba da obezbedimo 80 glasova u Skupštini, da postignemo konsenzus oko imena koje će nas predstavljati”, kazao je Hoti.\nRekao je i da Vlada funkcioniše normalno, parlamentarna većina je stabilna. “Sprovodimo program vlade sa partnerima, o tome imamo sporazum”, dodao je on.\nNajavio je da će na sledećoj sednici Skupštine Kosova biti donet Zakon o ekonomskom oporavku, uprkos tome što pet puta parlamentarna većina nije uspela u tome.\nOznakeavdulah hoti dijalog Beograda i Prištine Kosovo Kosovo i Metohija Naslovna-centar Naslovna-traka Zajednica srpskih opština ZSO\n“ZSO mora biti deo sporazuma Beograda i Prištine, na Kosovu je da predloži način primene”\n“Brnabić može da me smeni ali neću odati imena paora, Vučić je nevaspitan i nekulturan”\n“Postavlja se pitanje da li je Srbija još uvek demokratska zemlja i da li se zbog toga udaljava od članstva u EU?”


Politika - datum: 2021-01-22 GENCI NIMANBEGU SAOPŠTIO DA SU PAPIRE O VALDANOSU URUČILI PREDSJEDNIKU SKUPŠTINE\nGenci Nimanbegu - Foto: SRDJAN_BOLJEVIC Opet predali predlog zakona\nPoslanik Albanske liste Genci Nimanbegu saopštio je da su Skupštini Crne Gore ponovo podnijeli predlog zakona o otklanjanju posljedica oduzimanja imovine u uvali Valdanos, akta koji je prvi put podnesen u maju 2020. godine.\n– Lično sam predao predlog zakona predsjedniku Skupštine Aleksi Bečiću, objašnjavajući značaj i potrebu za odobrenjem ovog zakona u Skupštini. Očekujemo podršku Skupštine i poslanika za odobravanje ovog zakona kao neophodan korak za povratak imovine u uvali Valdanos – kazao je Nimanbegu.\nKako je dodao, konkretnim koracima i kontinuirano Albanska lista nastavlja da predstavlja i unapređuje politiku i demokratske ciljeve stanovništva koje predstavlja.\n– Takođe, uprkos nacrtu zakona, namjeravamo da na osnovu odluka Odbora za turizam i poljoprivredu preduzmemo mjere za sprovođenje ovih odobrenih zaključaka iz 2019. i 2020. godine. U tim zaključcima su identifikovane institucije koje bi trebalo da učestvuju u čišćenju maslinjaka i puteva. Takođe su definisane dužnosti Skupštine, Vlade i nadležnih ministarstava. Ovi zaključci koje je Komisija odobrila na dva sastanka su javni i trebalo bi ih primijeniti kako bi se bivšim vlasnicima pomoglo u čišćenju i revitalizaciji maslinjaka – rekao je Nimanbegu.


Uslovi - Advantix\nPristup i korišćenje ovog sajta podleže sledećim uslovima. Molimo Vas da ne koristite ovaj sajt ukoliko se ne slažete sa ovim uslovima. Ovaj sajt je izradila kompanija Bayer HealthCare AG (u daljem tekstu Bayer), i ona je zadužena za njegovu administraciju. Zadržavamo pravo da ukinemo ovaj sajt ili napravimo delimične ili kompletne promene na njemu ili u Opštim uslovima korišćenja i našim Opštim uslovima.\nSvi detalji, dokumenta, i ilustracije koje su objavljene na ovom sajtu u isključivom su vlasništvu kompanije Bayer. Svaka dozvola za njihovu upotrebu odobrava se uz uslov da se relevantna napomena o autorskim pravima prikazuje na svim kopijama, da se takvi detalji koriste samo za lične svrhe, da nisu namenjeni komercijalnoj eksploataciji, da nisu izmenjeni na bilo koji način, i da se sve ilustracije sa sajta koriste samo u kombinaciji sa propratnim tekstom.\nSvi zaštitni znaci na ovom sajtu vlasništvo su Bayer Grupe, osim ako nije drugačije napomenuto ili se na bilo koji drugi način shvata kao pravo trećih lica. Svako neovlašćeno korišćenje ovih zaštitnih znakova ili drugih materijala izričito je zabranjeno i predstavlja kršenje zakona o autorskim pravima, zaštitnim znakovima, ili drugim pravima industrijske svojine.\nKompanija BAYER prikupila je detaljne informacije koje su objavljene na ovom sajtu iz internih i eksternih izvora, prema svom najboljem saznanju i uverenju, primenjujući profesionalnu marljivost. Mi nastojimo da proširimo i ažuriramo te informacije na stalnoj osnovi. Informacije na ovom sajtu služe samo za predstavljanje kompanije BAYER i njenih proizvoda i usluga. Međutim, izjave i garancije o kompletnosti ili tačnosti informacija na ovom sajtu ne mogu se dati bilo izričito ili prećutno. Imajte na umu da tačnost informacije na dan kada je objavljena možda više neće važiti. Zato Vam preporučujemo da proverite svaku informaciju koju pročitate na ovom sajtu pre nego što je iskoristite u bilo kom obliku. Saveti dati na ovom sajtu Vas ne sprečavaju da obavljate sopstvene provere naših najnovijih saveta - naročito naše dokumente o bezbednosti i tehničke specifikacije - i naših proizvoda, u cilju njihove prikladnosti predviđenim procesima i svrhama. Ako Vam budu potrebni bilo kakvi saveti ili instrukcije u vezi sa našim proizvodima ili uslugama, kontaktirajte nas direktno. Korisnici ovog sajta izjavljuju da su saglasni da pristupe sajtu i njegovom sadržaju uz vlastiti rizik. Ni kompanija BAYER niti treće strane koje su uključene u pisanje, proizvodnju ili isporuku ovog sajta ne mogu se smatrati odgovornim za štetu ili povrede usled pristupa ili nemogućnosti pristupa, ili upotrebe ili nemogućnosti upotrebe ovog sajta ili činjenice da ste se oslanjali na informacije date na ovom sajtu.\nSajtovi trećih strana/linkovi\nOvaj sajt sadrži linkove/reference ka sajtovima trećih strana. Obezbeđujući takve linkove, kompanija BAYER ne daje svoju saglasnost u pogledu njihovog sadržaja. BAYER ne prihvata bilo kakvu odgovornost za dostupnost ili sadržaj tih sajtova niti bilo kakvu odgovornosti za štetu ili povrede usled upotrebe njihovog sadržaja, u bilo kom obliku. BAYER ne nudi nikakvu garanciju da povezane stranice daju informacije doslednog kvaliteta. Linkovi ka drugim sajtovima pružaju se korisnicima sajta samo zarad pogodnosti. Korisnici koji pristupaju takvim sajtovima, čine to na sopstveni rizik. Izbor linkova nikako ne ograničava korisnike na povezanim stranicama.\nPodaci koje sami dajete\nKorisnik ovog sajta je u potpunosti odgovoran za sadržaj i tačnost podataka koje šalje kompaniji BAYER, kao i za nekršenje prava trećih strana koje mogu imati veze sa takvim podacima. Korisnik daje svoju saglasnost da kompanija BAYER može čuvati takve podatke, i da ih može koristiti radi statističke analize ili za bilo koju drugu navedenu poslovnu svrhu, osim ako informacije uključuju lične podatke koji prevazilaze okvir master podataka ili podataka o korišćenju. Bayer naročito ima pravo da koristi sadržaj tih informacija, uključujući ideje, izume, nacrte, tehnike, i stručna znanja koje one sadrže, za bilo koju svrhu, kao što su razvoj, proizvodnja odnosno marketing proizvoda ili usluga, i da reprodukuje takve informacije i stavi ih na raspolaganje trećim licima bez ikakvih ograničenja.\nOvaj sajt proverava, njime upravlja, i ažurira ga kompanija BAYER u Leverkuzenu, u Nemačkoj. Ukoliko se pozovete na ovaj sajt ili preuzimate sadržaje, imajte na umu da je u Vašoj odgovornosti da se postarate da se ponašate u skladu sa lokalnim propisima koji važe na tom mestu.\nOvo saopštenje može sadržati anticipativne izjave zasnovane na trenutnim pretpostavkama i prognozama menadžmenta Bayer Grupe, odnosno njenih podgrupa. Različiti poznati i nepoznati rizici, neizvesnost, i drugi faktori mogu dovesti do značajnog odstupanja između stvarnih budućih rezultata, finansijske situacije, razvoja, odnosno uspešnosti kompanije i ovde navedenih procena. Kompanija ne preuzima nikakvu odgovornost za ažuriranje ovih anticipativnih izjava ili njihovo usklađivanje sa budućim događajima ili dešavanjima.


Petoro uhapšenih zbog eksplozije | SerbianForum\nPetoro uhapšenih zbog eksplozije\nBeograd -- Sedam radnika "Prvog partizana" ugušilo se ugljen monoksidom. Uzrok eksplozije je ljudska greška zbog čega je uhapšeno petoro radnika, kaže Ivica Dačić.\nIvica Dačić obilazi mesto nesreće (MUP) Eksploziju u fabrici "Prvi partizan" iz Užica izazvalo je nepropisno rukovanje barutom, pokazala je istraga. Policija je uhapsila petoro radnika te fabrike pod sumnjom da su odgovorni za eksploziju. Rezultati istrage pokazali su da je gušenje ugljen monoksidom uzrok smrti radnika. Istraga nije završena, kaže za B92 ministar policije Ivica Dačić.\nSerija ekspolizija u četvrtak uveče u “Prvom partizanu” dogodila se u skladištu baruta, zbog toga što se petoro zaposlenih koji su uhapšeni, nije pridržavalo strogih bezbednosnih pravila, pokazala je istraga MUP-a Srbije.\n“Ustanovilo se da nisu poštovane procedure za rukovanjem ili manipulacijom barutai oni ljudi koji su za to odgovorni, oni koji su radili na licu mesta, su očigledno načinili grešku koja je uzrokovala tako teške posledice”, navodi ministar Dačić.\n“Biće ispitani i ostali u tom lancu komandovanja i uopšte funkcionisanja u preduzeću. Očigledno je da nisu poštovane mere zaštite na radu i da nisu poštovane procedure rukovanja barutom, što je dovelo do ovako teške tragedije”, kaže on.\nTužilaštvo traži istragu\nTužilaštvo će zahtevati sprovođenje istrage protiv petoro zaposlenih u pogonima namenske proizvodnje preduzeća “Prvi partizan” iz Užica, pošto je u saradnji sa policijom utvrdilo da postoji osnovana sumnja da su izvršili krivično delo teško delo protiv opšte sigurnosti, izjavio je portparol republičkog tužilaštva Tomo Zorić.\nZorić je dodao da će osumnjičeni kojima je određeno zardžavanje do 48 sati sutra biti izvedeni na saslušanje pred istražnog sudiju.\nNastradali radnici “Prvog partizana”, koji su radili u pogonu u kome se zrno puni barutom nisu odgovoni za eksploziju, kaže ministar Dačić i dodaje da je istraga potvrdila da su se ugušili.\n“Ono što je definitivno utvrđeno obdukcijom tela nastradalih je da niko od njih nije poginuo od nekih povreda, nego je smrt nastupila gušenjem ugljen monoksidom. Oni su bili u drugom delu fabrike”, objašnjava Dačić.\n“Ja ovo naravno govorim sa velikom dozom ostavljene rezerve da bi u daljoj istrazi možda mogli da se pojave neki novi momenti, ali u svakom slučaju sa velikom dozom sigurnosti se može reći da je ljudski faktor doprineo gubitku ovih života”, kaže on.\nDačić kaže da se istraga o nesreći u užičkoj fabrici oružja i municije nastavlja radi utvrđivanja eventualne odgovornosti drugih zaposlenih i rukovodstva preduzeća i rasvetljavanja svih okolnosti koje su izazvale eksploziju.\nMinistar unutrašnjih poslova je juče gostujući u vestima B92 rekao da je samo zahvaljujući brzoj intervenciji specijalizovanih ekipa na terenu sprečena još veća tragedija.


EVROPSKI DAN URGENTNE MEDICINE – ZNANJE SE VAŽI - NBG REPORTER\nPočetna » EVROPSKI DAN URGENTNE MEDICINE – ZNANJE SE VAŽI\nadmin 26 maja, 2020 26 маја, 2020\nS obzirom da za efikasan rad urgentnih medicinskih službi, nije dovoljno samo znanje i požrtvovanost medicinskih radnika, Društvo kontinuirano radi i na razvijanju svesti celog društva o značaju sistema urgentne medicine, a posebno utičući na ljude koji su ključni u donošenju važnih odluka. Po uzoru na pozitivnu praksu i iskustva u svetu, Društvo se zalaže za promene u organizaciji sistema urgentne medicine i standardizaciju procedura, koje će za rezultat dati smanjenje stepena obolevanja i smrtnosti, ali i doprineti efikasnijem radu, značajnim uštedama u ekonomskom smislu.\nOsavremenjivanjem zdavstvenog sistema, primenjivanjem informacija iz razvijenog sveta, zdravstveni sistem se transformiše i stremi kako jačanju kapaciteta službi hitne pomoći, tako i novom vidu organizacije – uvođenjem i razvijanjem službi urgentnog prijema u bolnicama, kao i urgentnih centara u većim gradovima. Ovakav vid organizacije ima prevashodni cilj da rastereti bolničke kapacitete, omogućivši bolje, ekonomičnije i kvalitetnije rano lečenje pre svega kritičnih pacijenata, ali i svih pacijenata koji imaju potrebu za bilo kakvom vrstom hitne pomoći. Istraživači navode da se u SAD, od svih zdravstvenih usluga, 47,7% realizuje u urgentnim centrima. To objašnjava i naglašava važnost postojanja urgentnih centara, koji su mesta trijaže, početne terapije i stabilizacije vitalnih funkcija pacijenata koji dolaze u bolnicu.


Od 1. jula 2018. godine 100.000 dinara za porodilje | Beogradske vesti\nOd 1. jula 2018. godine,zakon stupa na snagu 1.januara, roditeljski dodatak za prvo dete od 100.000 dinara usvojeno je danas u Skuštini Srbije a što je utvrđeno Zakonom o finansijskoj podršci porodici sa decom.\nSkupština je kroz ovaj zakon usvojila pravo na naknade po rodjenju deteta prošireno na preduzetnice, poljoprivrednice i žene angažovane po osnovu ugovora o delu i ugovora o privremeno povremenim poslovima.\nU 2018. godinu predvidjeno je povećanje dodatka za prvo dete sa 39.000 na 100.000 dinara koje će biti jednokratno isplaćeno.\nPosted in Beograd - Vesti Beograd, ČUJEM JOŠ I ...Tagged #Vlada Srbije\nMinistarstvо unutrašnjih pоslоva Republike Srbije, pо nalоgu nadležnоg tužilaštva, radi na identifikaciji оsоba kоje su učestvоvale u incidentima tоkоm fudbalske utakmice između FК Partizan i FК Crvena zvezda. U tučama je pоvređenо više lica, među kоjima je i nekоlikо stranih državljana. Zbоg sumnje da su izvršili krivična ili prekršajna dela […]


Komisija PSBiH traži donošenje novog Zakona o zaštiti ličnih podataka – Prva.ba\nČlanovi Zajedničke komisije za ljudska prava Parlamentarne skupštine Bosne i Hercegovine (PSBiH) usvojili su na današnjoj sjednici i u dalju parlamentarnu proceduru uputili Izvještaj o zaštiti ličnih podataka u BiH za 2019. godinu kojeg je pripremila Agencija za zaštitu ličnih podataka u BiH.\nZajednička komisija usvojila je zaključak kojim predlaže domovima PSBiH da zatraže od Vijeća ministara BiH da u roku od 60 dana da saglasnost na Pravilnik o unutrašnjoj organizaciji Agencije te da do kraja godine predloži novi Zakon o zaštiti ličnih podataka u BiH.\nZajednička komisija usvojila je Specijalni izvještaj o zastupljenosti konstitutivnih naroda i ostalih u institucijama, upravnim organizacijama i regulatornim tijelima BiH, Republike Srpske, Federacije BiH, Brčko Distrikta BiH i kantonima FBiH sa izuzetkom policijsko-sigurnosnih struktura, čiji je predlagač Institucija ombudsmena za ljudska prava BiH.\nUsvojen je i Izvještaj o realizaciji Revidirane strategije BiH za provođenje Aneksa VII Dejtonskog mirovnog sporazuma za 2018. godinu, čiji je predlagač Ministarstvo za ljudska prava i izbjeglice BiH.\nPrihvaćena je i poslanička inicijativa Alme Čolo (Stranka demokratske akcije – SDA) kojom Predstavnički dom PSBiH zadužuje Vijeće ministara BiH da u roku od 30 dana od dana usvajanja ove inicijative, provede Odluku 854/2017 UN-ovog Komiteta za borbu protiv mučenja (UNCAT) iz augusta 2019. godine, što je jedan od prioriteta iz Mišljenja Evropske komisije o zahtjevu BiH za članstvo u Evropskoj uniji.\nČlanovi Zajedničke komisije nisu podržali Prijedlog zakona o izmjenama i dopunama Zakona o zaštiti potrošača u Bosni i Hercegovini, čiji je predlagač grupa poslanica iz Predstavničkog doma, saopćio je Sektor za odnose s javnošću Parlamentarne skupštine BiH.\nZajednička komisija nije usvojila ni Izvještaj o radu Vijeća ministara Bosne i Hercegovine za 2019. godinu, u dijelu njihove nadležnosti i to za ministarstva civilnih poslova i ljudskih prava i izbjeglica te Službe za poslove sa strancima, Instituciju ombudsmena za zaštitu potrošača u BiH, kao i agencija za predškolsko, osnovno i srednje obrazovanje te za razvoj visokog obrazovanja i osiguranje kvaliteta BiH te Fond za povratak BiH.\nOdgođeno je izjašnjavanje o poslaničkoj inicijativi poslanice Nezavisnog bloka Aide Baručije te poslanika Naše stranke Mirjane Marinković-Lepić, Damira Arnauta i Predraga Kojovića kojom se Vijeće ministara BiH i nadležne službe obavezuju da prilikom direktnih prijenosa ili emitiranja sjednica tijela i institucija BiH putem audiovizuelnih medija osiguraju prevođenje na znakovni jezik.


Šta se to dešava u Ukrajini - 16.02.2016, Sputnik Srbija\nUkrajinski narod se digao na noge — traži ostavku premijera Arsenija Jacenjuka. Nezadovoljni Ukrajinci protestuju u Kijevu i drugim gradovima širom zemlje. 16.02.2016, Sputnik Srbija\nvlada ukrajine, vrhovna rada, kijev, ukrajina, komentari i analitika, analize i mišljenja\n19:32 16.02.2016 (Osveženo: 19:53 16.02.2016)\n© Sputnik / Stringer / Uđi u foto-galerijuAntivladine demonstracije u Kijevu 02.16.2016 godine\nUkrajinski narod se digao na noge — traži ostavku premijera Arsenija Jacenjuka. Nezadovoljni Ukrajinci protestuju u Kijevu i drugim gradovima širom zemlje.\nDok u Vrhovnoj radi razmatraju sudbinu Vlade, sam Jacenjuk kaže da će podneti ostavku samo ukoliko mu Parlament izglasa nepoverenje, za šta je potrebno 226 glasova. Poslanici tvrde da glasova ima dovoljno i da bi nepoverenje Vladi moglo biti izglasano, dok ukrajinski mediji spekulišu da su se predsednik Petro Porošenko i premijer Jacenjuk dogovorili da Vlada nastavi sa radom, a da se sada trguje ministarskim foteljama.\nRanije je predstavnik predsednika Ukrajine Svjatoslav Cegolko napisao na Tviteru da je Porošenko pozvao Jacenjuka da podnese ostavku, kako bi se „povratilo poverenje prema vlasti“.\n„Opozicioni blok“ je takođe najavio da će podržati odluku o ostavci kabineta.\nPredata rezolucija o nepoverenju Vladi Ukrajine\n16 Februar 2016, 17:20\nPrema rečima lidera opozicionara Jurija Bojka, Vlada je vodila „pogrešnu, lošu politiku, oni su se hvalili, dičili svojom pozicijom, a za to vreme je ekonomija Ukrajine uništena“.\nOpozicionar Vadim Rabinovič doneo je u Parlament lisice. Prema njegovom mišljenju, Jacenjuku „treba staviti lisice ili će on pobeći sa ukradenim“.\nOn je istakao da „Rada treba da glasa za ostavku Jacenjuka ili će narod izglasati ostavku te Rade“.\nSam Janjecuk je ranije izjavio da će podneti ostavku samo ukoliko Rada izglasa nepoverenje njegovom kabinetu.\nUkoliko Jacenjuk bude smenjen, kako se spekuliše, mesto predsednika Vlade mogli bi da zauzmu sekretar Saveta bezbednosti Aleksandar Turčinov, predsednik Vrhovne rade Vladimir Grojsman ili ministarka finansija Natalija Jaresko. Međutim, neki eksperti ocenjuju da Jacenjuk ima šansu da sačuva fotelju, makar na još neko vreme. Do kraja dana sudbina Vlade Ukrajine i njenog predsednika bi trebalo da bude rešena.\n„Dostignuća“ Jacenjukove Vlade\nPodnoseći izveštaj o radu svog kabineta, Jacenjuk je izjavio da je Vlada spremna da nastavi rad.\n„Počeću od toga da Vlada dobro razume da je urađeno mnogo, ali i da još mnogo toga tek treba da bude urađeno. I mi smo spremni za taj posao. O tome ću na kraju izveštaja informisati Parlament“, rekao je Jacenjuk.\n„Opozicioni blok“ u Vrhovnoj radi smatra da se situacija u zemlji može stabilizovati samo ako se hitno zaustavi rat u Donbasu, ispuni Minski sporazum i stvore stvarni uslovi za razvoj privrede.\n„Domaća ekonomija je na ivici kolapsa, koalicija faktički ne postoji, vlast je paralizovana institucionalnim sukobima, decentralizacija i ekonomske reforme su propale, sukob na istoku zemlje nije rešen“, istakli su opozicionari.\nZa vreme koje je Jacenjuk proveo u premijerskoj stolici u Ukrajini je sve „skočilo“: državni dug, komunalije, cene, inflacija… Smanjen je „samo“ BDP–a zemlje i pala je vrednost domaće valute.\nBDP Ukrajine je u 2015. godini smanjen za 10,5 odsto — to je treći najgori rezultat u svetu posle Sijera Leone i Jemena.\nKurs grivne pao je za više od 50 odsto. U trenutku kada je Jacenjuk postao premijer (27. februara 2014. godine) kurs dolara je bio 10,5 grivni, a sada je po oficijelnom kursu Narodne banke Ukrajine 26,8.\n3 Februar 2016, 17:30\nDržavni dug takođe je povećan — početkom 2014. godine bio je 683 milijardi grivni, a do kraja 2015. je skočio na 1,57 triliona, podsećaju lokalni mediji.\nCene komunalnih usluga su zabeležile rast — struja je poskupela za 20 odsto, grejanje za 73 odsto, topla i hladna voda su poskupele za 57 odsto. Pri tome, Jacenjuk je građanima obećao energetsku „stabilnost“ — struja bi trebalo da poskupi dva puta, u martu i septembru.\nPoskupela je i hrana. Primera radi, trolitarski lonac boršča je 2014. koštao 39, a ove godine čak 128 grivni.\nU senci „uspešnog“ rasta cena, Jacenjuk se može „pohvaliti“ i činjenicom da je minimalna plata u Ukrajini smanjena sa 135 na 53 dolara, a minimalna penzija sa 105 dolara na 41 dolar. Inflacija je prošle godine dostigla 43 odsto.\nPrema podacima Ujedinjenih nacija, čak 80 odsto Ukrajinaca živi ispod granice siromaštva.\nUkrajinski mediji takođe kritikuju Jacenjuka i da je „zakopao novac u zemlju“, uz pomoć projekta „Zid“, od kojeg je i sam odustao, nakon što je za podizanje ograde na granici sa Rusijom godinu dana tražio zapadne kreditore i uzaludno trošio državni novac.


CRM - Pomaže rastu BiznisaProject Studio | BeoData.rs\nCRM - Pomaže rastu Biznisa\nCRM – Pomaže rastu Biznisa\n“Biznis počinje stiskom ruke”. Veoma jednostavno, medjutim kada je odnos sa klijentom uspostavljen pravi izazov je zapravo održati taj odnos. Kako posao raste pojedine aktivnosti prema klijentu postaju sve kompoleksnije.\nPoslovni ljudi znaju da rast poslovanja zahteva i izbor adekvatnog tehnološkog rešenja za jačanje produktivnosti i održavanje koraka sa klijentima. Jedno od ovakvih rešenja jeste zapravo i CRM (customer relationship management system) Softver za upravljanje odnosima sa klijentima.\nDobar odnos sa klijentima svakako pomaže razvoju poslovanja. A CRM ili upravljanje odnosom sa klijentom je poslovna strategija kojom se stvaraju i održavaju dugoročni i profitabilni odnosi sa klijentima.\nTo je poslovna strategija koja je kreirana da smanji troškove i poveća profitabilnost putem uvećanja lojalnosti klijenata.\nCRM prikuplja na jedno mesto informacije iz svih izvora unutar organizacije (a gde jemoguće, i van organizacije) radi pružanja jedinstevene slike o svakom pojedinačnom klijentu u realnom vremenu, omogućava zaposlenima u organizaciji, koji direktno komuniciraju sa klijentima (npr. onima u oblasti prodaje, tehničke podrške i marketinga) da donose brze, ispravne odluke, na osnovu brojnih dostupnih informacija. CRM čini neizbežan deo korporativne strategije savremenih organizacija u čitavom svetu.\nCRM proces predstavlja dobro izbalansiranu kompoziciju sastavljenu iz tri segmenta: tehnoloških alatki, poslovnih procesa i ljudskih resursa.\nTehnološki deo CRM procesa predstavljaju najčešće softverske alatke (CRM aplikacije), koje su samo podrška ukupnom upravljanju odnosima sa klijentima.\nOve alatke mogu biti komponenta ERP sistema, kao što je, na primer, slucaj sa proizvodima kompanija SAP, Oracle i PeopleSoft, a mogu biti i samostalna rešenja (nezavisna od kompanijskog informacionog sistema), kao što je to slučaj sa rešenjem kompanija Siebel, Chordiant, Clarify Vtiger ili Microsoft (MS CRM).\nKlijenti su najvrednija imovina sa kojom preduzeće raspolaže.\nOdavno je dokazano da svega 20% mušterija generiše 80% prihoda, zbog čega se mušterije često dele na važne i\nAko znamo da za privlačenje novih korisnika usluga ili kupaca treba uložiti mnogo više novca nego da bi se zadržali postojeći, ideja CRM-a je jasna – zadržati postojeće mušterije i stimulisati lojalnost i poverenje potrošača u kompaniju. mušterija je Cilj preduzeća je da ima lojalne klijente i maksimizirati profit koji od njih ostvaraju.\nTri razloga su za to:\n1. samo zadovoljan klijent donosi preduzeću profit\n2. način na koji se danas odnose prema klijentima direktno odreñuje uspeh preduzeća u budućnosti\n3. trošak pridobijanja novih klijenata, pet je puta veći nego trošak zadržavanja postojećih


Tilerson doputovao u prvu posetu Moskvi u svojstvu šefa diplomatije SAD\nBeta 11. aprila 2017. 22:25\nReks Tilerson doputovao je večeras u prvu posetu Moskvi u svojstvu američkog državnog sekretara sa ciljem da ubedi Rusiju da uskrati podršku sirijskim vlastima predsednika Bašara el Asada.\nRuski predsednik Vladimir Putin izjavio je uoči Tilersonove posete da je Rusija dobila obaveštajne podatke o planiranim „provokacijama“ sa hemijskim oružjem, za šta bi bila optužena sirijska vlada i dodao da takve optužbe „podsećaju na Irak 2003“, gde oružje za masovno uništenje nikada nije pronadjeno.\nTilerson je prvi američki visoki zvaničnik u poseti Moskvi od dolaska na vlasti predsednika Donalda Trampa koji se tokom predizborne kampanje zalagao za bolje američko-ruske odnose.\nMedjutim, situacija u Siriji je unela preokret u ta zalaganja, ocenila je agencija Frans pres podsećajući na napad u Siriji za koji se sumnja da je sproveden hemijskim oružjem a za koji su Zapad i SAD optužuju Asada.\nPosle tog napada u kojem je stradalo 87 osoba medju kojima nekoliko desetina dece, Tramp je naredio napad na sirijsku vojsku što je Rusija, inače saveznik sirijskih vlasti, ocenila kao napad na suverenu državu i „čin agresije“.\nDržavni sekretar SAD je danas posle sastanka Grupe sedam industrijski najrazvijenih zemalja u Italiji rekao da Rusija mora da stane na stranu SAD i osudi zemlje kao što je Sirija, ili da prihvati Iran, libansku ekstremističku grupu Hezbolah i sirijskog lidera Asada.\n„Želimo da sirijski narod oslobodimo patnji. Rusija može da bude deo te budućnosti i da odigra važnu ulogu. Ili Rusija može da održi svoj savez s tom grupom, za šta verujemo da nije u dugoročnom interesu Rusije“, rekao je Tilerson novinarima u Italiji pred polazak za Moskvu.\nTilerson sutra treba da se sastane s ruskim kolegom Sergejem Lavrovom, čije je ministarstvo pre posete izrazilo nadu da će razgovor sa američkim zvaničnikom biti „produktivan“.\nOdnosi izmedju SAD i Rusije su se značajno pogoršali za vreme prethodne američke administracije Baraka Obame posle ruskog pripajanja poluostrva Krim 2014.\nTilerson dobro poznaje Rusiju koju je često posećivao poslednjih 20 godina u okviru funkcije u svojoj kompaniji EksonMobil i već se u tom svojstvu sastajao s Putinom.


EXPRES VESTI - Policija uhapsila je još dve osobe povezane sa terorističkim napadom u Mančesteru\nPolicija uhapsila je još dve osobe povezane sa terorističkim napadom u Mančesteru\nIzvor | B92\nBritanska policija uhapsila je još dve osobe povezane sa terorističkim napadom u Mančesteru, čime je broj uhapšenih porastao na osam.\nOsim toga, policija i bezbednosne službe pronašle su još eksploziva koji je mogao biti upotrebljen posle samoubilačkog bombaškog napada u Mančesteru u ponedeljak kada je poginulo 22 ljudi.\nKako je objavio "Independent", jedna eksplozivna naprava je uništena u kontrolisanoj eksploziji.\nBezbednosne službe su zabrinute da je druge bombe napravila mreža osumnjičenih sa namerom da izvede nove napade, prenosi Rojters.\nBBC piše da je žena koja je uhapšena u Blekliju u sredu uveče puštena bez optužnice.\nOsim toga, ističe se da će stanica metroa u blizini Mančester arene ostati zatvorena do daljnjeg, kao i da je legenda Mančester Junajteda Vejn Runi donirao 100.000 funti žrtvama i njihovim porodicama.\n"Postoje trenuci u životu koji vas pogode i šokiraju. Ponedeljak veče je bio jedan od tih trenutaka. Poput mnogih drugih,mnogo sam noći uživao u areni, često sa svojom porodicom. Kao otac, užasnut sam da se izlazak za toliko ljudi završio tragično", naveo je Runi.\nIdentifikovane su i još dve žrtve – Kloi Ruterford (17) i njen dečko Lijam Kari (19).\nU terorističkom napadu na koncertu Arijane Grande u Mančesteru ubijeno je 22, a ranjeno 119 ljudi.\n"Te noći naša ćerka Kloi je umrla i naš sin Lijam je umro, njihova krila su bila spremna, ali naša srca nisu. Bili su savršeni na svaki način i bili stvoreni jedno za drugo. Želeli su da budu zajedno zauvek i sada to i jesu", navodi se u zajedničkom saopštenju porodica i policije.\nK2_MORE_IN_THIS_CATEGORY « "Evropo, digni se sa kolena da ne oplakuješ svoju decu"\tMoskva: U olujnom nevremenu 13 žrtava, 170 povređenih »


TK - Usvojen Nacrt o izmjenama zakona o osnovnom odgoju i obrazovanju - Bolja Tuzla\nTK – Usvojen Nacrt o izmjenama zakona o osnovnom odgoju i obrazovanju\nSkupština Tuzlanskog kantona usvojila je jednoglasno Nacrt zakona o izmjenama i dopunama Zakona o osnovnom odgoju i obrazovanju ovog kantona.\nIzmjenama ovog zakona vrši se usklađivanje postojećeg zakonskog rješenja, s obzirom na to da je od ove godine prestalo s radom Ministarstvo obrazovanja, nauke, kulture i sporta TK, a započelo s radom Ministarstvo obrazovanja i nauke.\nTakođer, vrši se usklađivanje u pogledu promjene naziva, odnosno Općina Tuzla je promijenila status u Grad Tuzla, kao novi oblik administrativnog organizovanja u okviru lokalne samouprave.\nMinistar obrazovanja i nauke TK Zlatan Muratović izjavio je za Fenu da je najznačajnija odredba novog zakonskog rješenja ona koja se odnosi na sufinansiranje prijevoza učenika.\nPo njegovim riječi, osigurano je sufinansiranja prijevoza za učenike koji imaju prebivalište na udaljenosti većoj od dva kilometra od škole, podsjetivši da je dosadašnjim zakonskim rješenjem sufinansiranje bilo osigurano za učenike koji imaju prebivalište na udaljenosti većoj od četiri kilometra.\n– Imat ćemo veći obuhvat djece, kojima će se sufinansirati prevoz – podvlači Muratović.\nOstale odredbe više se tiču određenih pravnih praznina, i nedorečenosti zakona, koje smo pokušali ispraviti ovim izmjenama, na način da ne trebaju dodatna tumačenja od resornog ministarstva ili Skupštine TK, kao zakonodavca, dodao je.\nU pojmovnik zakona je uvedena kategorija saradnika, koji pružaju pomoć u komunikacijskoj i socijalnoj uključenosti učenika u odgojno-obrazovni proces, tehničku pomoć u kretanju.\nMinistar obrazovanja i nauke TK Zlatan Muratović izjavio je za Fenu da se izmjene ovog zakona najviše odnose na uvođenje novog tipa gimnazije, koji je vezan za IT sektor, odnosno gimnazija informacionih tehnologija.\nPo njegovim riječima, očekuje se da će ovim potezom biti povećan upis učenika u gimnazije, za koje smatra da daju najbolji osnov za visoko obrazovanje. Stoga je važno, kako ističe, ojačati ih i kroz uvođernje novih smjerova.\nIzmjenama ovog zakona stvorene su pretpostavke da od naredne školske godine učenici mogu upisati i gimnaziju informacionih tehnologija.


Beograd je jedan od najstarijih gradova u Evropi, njegova istorija traje punih 7000 godina. U svojoj burnoj prošlosti, Beograd je osvajalo 40 armija, a 38 puta je podizan iz pepela. Smešten je na ušću Save u Dunav i danas je glavni grad Srbije, sa oko 1,6 miliona stanovnika.\nIma prvorazredni saobraćajni značaj, kao važno drumsko i železničko čvorište, a takođe i međunarodno rečno i vazdušno pristanište i telekomunikacijski centar. U Beogradu su razvijeni značajni privredni i poljoprivredni kapaciteti, posebno metalska, mašinska i elektronska industrija, zatim trgovina i bankarstvo.\nBeograd je prestonica srpske kulture, obrazovanja i nauke. U njemu je najveća koncentracija institucija iz oblasti nauke i umetnosti od nacionalnog značaja. Tu je Srpska akademija nauka i umetnosti, osnovana 1886. kao Srpska kraljevska akademija; Narodna biblioteka Srbije, osnovana 1832; Narodni muzej, osnovan 1841. i Narodno pozorište, osnovano 1869. Grad je takođe i sedište Beogradskog univerziteta, osnovanog 1808. kao Velika škola, i Univerziteta umetnosti (ne pominjući brojne privatne univerzitete i fakultete).\nU Beogradu se nalaze najznačajnija dela srpske arhitekture, Kalemegdan sa Beogradskom tvrđavom, spomenici kulture i druga nepokretna kulturna dobra, brojna arheološka nalazišta sa materijalnim ostacima koji svedoče o razvijenoj civilizaciji i kulturi na tlu Beograda od praistorije do danas.


Abazovic: PROMJENE SU VEOMA BLIZU - Ulcinj info\n“Najpravednije rješenje za izlazak iz političke krize u kojoj se nalazi Crna Gora su vanredni parlamentarni izbori”, izjavio je poslanik “Pozitivne Crne Gore” Dritan Abazović.\nOn je “Dnevnim novinama” kazao da je za manje od godinu dana svog mandata Vlada premijera Mila Đukanovića pokazala veliku neučinkovitost, pa su umjesto rješavanja problemi dodatno nagomilani.\n“Smatram, ipak, da će Vlada ‘plesati’ još jednu jesen, jer je koalicija na vlasti motivisana isključivo ličnim, a ne interesima države”, rekao je Abazović dodajući da će odlaganje izbora voditi u nepotrebno trošenje vremena i energije.\nPrema njegovim riječima, građani očekuju zajednički nastup opozicije na izborima. “Promjene su blizu i na njih nećemo dugo čekati”, istakao je on.


PC Press » PC #91 | U korak sa novim biznisom\nPC #91 | Milan Bašić\nNema ničeg lepšeg nego videti nasmejana lica računarskih poslenika. Upravo takva su bila lica mojih domaćina iz HP-a na konferenciji za novinare održanoj 24. juna u Londonu. Dva su razloga za zadovoljstvo: predstavljeni su novi serveri sa Itanium 2 procesorom čime se najavljuje paleta koja pokriva zahteve enterprise tržišta. Drugi razlog je što je konferencija posvećena medijima iz Istočne Evrope, gde se danas pravi najbolji posao. Direktor HP-a za enterprise sisteme u EMEA regionu nije krio zadovoljstvo zbog dobro obavljenog posla u poslednjih godinu dana, ističući da su Istočna i Centralna Evropa zone gde nove tehnologije najbrže nalaze put do kupaca.\nVeć sam imao priliku da vas upoznam sa strategijom HP-a. Ukratko, Alpha procesori i RISC familija se polako gase, a zameniće ih Itanium 2. Poslednjih dana juna predstavljeni su HP Integrity enterprise serveri. U najvišoj kategoriji HP Superdome su mašine sa 16, 32 ili 64 Itanium 2 procesora dok su rodonačelnici u nižoj kategoriji dvoprocesorski rx2600 i četvoroprocesorski rx5670. Od jeseni njima će se pridružiti HPTC klasteri i mašine srednje kategorije sa 8 ili 16 procesora, dok je HP NonStop server sa Intel-ovim 64-bitnim procesorom najavljen za 2004. Na ovim platformama mogu se pokrenuti Windows Server 2003, Linux, HP-UX 11i i OpenVMS.\n„Ovo je važna stvar za HP“, rekao je u razgovoru za „PC“ Vish Mulchand, menadžer za high-end servere u HP-ovom sektoru za poslovne sisteme i tehnologije. „Naši kupci imaju ogromno poverenje u operativne sisteme koje smo nudili i zato je dobro da im ponudimo novu tehnologiju koja može da radi sa dobro poznatim operativnim sistemom. Ali, mi nudimo i nešto više, bezbolnu migraciju na drugi operativni sistem, tamo gde je to potrebno.“\nSa kojim god od domaćina smo zapodenuli razgovor, uvek su se čula dva pojma: „otvorena arhitektura“ i „striktno poštovanje standarda“. Upravo na tome se zasniva Adaptive Enterprise strategija koja je zvanično predstavljena. Teško je, naime, prodati informatičku opremu jer su kompanije postale restriktivne kada je u pitanju investiranje u IT. „Više nije dovoljno da odete kod klijenta i da mu ponudite novu tehnologiju. Budžeti za IT investicije su tesni i treba imati u rukama proizvod koji direktno vraća novac, pa i zarađuje“, rekao je Kaspar Rorsted, direktor za EMEA region. „Adaptive Enterprise Strategy, kroz servise, softver i rešenja upravo to pruža na najbolji način.“\nOn kaže da je ovo prvi paket koji može da prati dinamično poslovanje i uključuje nove metodologije za dizajniranje i primenu aplikacija i mrežne arhitekture tako da se sistem neprestano prilagođava poslovnim potrebama. Drugim rečima, moguće je virtuelizovati servere i mrežne resurse tako da se opterećenje prenosi prema raspoloživim resursima. Aplikacija se prebacuje u virtuelni svet gde će se odvijati na virtuelnom serveru. Ako su resursi na konkretnoj geografskoj lokaciji raspoloživi, dobro je, a ako nisu, posao će biti prenet na slobodni server, ma gde on bio.\nKada je u pitanju naš kutak sveta, u HP-u su ubeđeni da će oni biti broj jedan. Finansijski pokazatelji govore da je ova kompanija ispred svih u regionu. Rorsted je na okruglom stolu posvećenom stanju informatičkog tržišta istakao da HP očekuje nastavak ulaganja u informatičke tehnologije sa stopom rasta od preko 12% godišnje. On vidi veliku šansu zemalja poput Srbije i Crne Gore u dobro edukovanim kadrovima sposobnim da implementiraju kompleksna rešenja u poslovne sisteme i tako pomognu razvoju zemlje.\n„Često u obilasku zemalja Istočne Evrope razgovaram sa ljudima iz Vlade i pokušavam da im objasnim kako HP ne namerava da otvara proizvodne pogone u Evropi. Ma koliko da je jeftina radna snaga, ona će još dugi niz godina biti jeftinija u Kini i zato proizvodnju selimo na Daleki Istok. Vaša šansa je u softveru i servisima, gde puno možete da pružite“, rekao mi je Kaspar Rorsted dok smo u pauzi pili kafu. „Ne samo u Srbiji i Crnoj Gori, već svuda u regionu očajnički tražimo kompanije koje bi mogle da nas prate u pogledu pružanja servisa, implementacije rešenja i razvoja softvera. Tržište je ogromno, zamislite koliko treba da uradite na polju približavanja standardima Evropske unije. Najvažniju stvar imate: dobar sistem obrazovanja. Još malo hrabrosti da se upustite u posao i HP će biti tu da vas podrži. Strategija kompanije je da nastavi sa investicijama na tržištu Centralne i Istočne Evrope.“\nRazmišljao sam o ovim rečima dok sam slobodno popodne koristio za šetnju po Sent James parku. Sunčan dan u Londonu i nije baš tako čest, pa je veliki broj ljudi na putu sa posla iskoristio šansu da se ispruži na uredno podšišanoj travi i upije blagorodne sunčane zrake koje obasjavaju metropolu u kasno popodne. Kaspar je menadžer u najboljim godinama. Entuzijazma i znanja ima na pretek, o tome svedoči podatak da je na svakom poslu u karijeri beležio izuzetne rezultate. On dobro zna da u našoj zemlji ne može da napravi ogromne pare, ali takođe zna da bez podrške lokalnih partnera HP neće napraviti posao. Treba da se manemo ideja o pravljenju hardvera i da se posvetimo drugim, ništa manje bitnim stvarima. Dok prolazim pored Bakingemske palate gledam u avion koji se sprema da sleti u londonsku vazdušnu luku. Sutra krećem kući, u Beograd s nadom da ću uskoro imati priliku da pišem o novim instalacijama u domaćim firmama sa tehnologijama o kojima sam danas slušao. Moje zadovoljstvo bilo bi još veće kada bi značajan doprinos tim projektima dale domaće firme.


CEBIT 2018: Dobro poznati IT sajam u novom ruhu | Polarotor\nYou Are Here: Home » IT Dešavanja » CEBIT 2018: Dobro poznati IT sajam u novom ruhu\nCEBIT je sajam koji već desetak godina unazad doživljava transformaciju, za koju možemo da kažemo da je kulminirala ove godine. Tokom poslednje decenije, CEBIT se sve više udaljavao od koncepta „sajma za mase“, a sve više transformisao u B2B IT sajam. Ove godine ne samo da su predstavljene nove teme i nov format događaja, već je on i promenio termin.\nNakon što je decenijama termin održavanja bio tokom marta, CEBIT je od ove godine pomeren za jun (održava se od 11. do 15. juna). Takođe, smanjen je i obim sajma i značajno su podignute cene ulaznica, što sve zajedno ukazuje na to da su organizatori rešili da se u potpunosti fokusiraju na poslovne korisnike.\nTo što ove godine nije bilo rekorda u broju posetilaca ne treba nikoga da brine, a naročito ne izlagače. Visoka cena karata je odličan filter koji odvaja zaista prave IT profesionalce i poslovne ljude od tzv. „skupljača sajamskog materijala“, jer poenta ovako organizovanog sajma jeste da izlagači mogu da očekuju „kvalitetne“ posetioce koji su tu došli da naprave poslovne kontakte i ugovore poslove.\nPored izlagačkog dela, sajam ove godine obiluje i velikim brojem konferencija, pratećih događaja i networking sesija, sa zajedničkom temom koja se tiče digitalizacije poslovanja i života. Sajam je podeljen na četiri glavne grupe. Prvo, tu je d!conomy, platforma koja pokazuje predanost ka digitalizaciji poslovanja i javnih servisa. To je deo u kome internacionalne kompanije iz oblasti digitalne ekonomije predstavljaju svoja rešenja za digitalizaciju.\nDruga grupa nazvana je d!tec i ona je fokusirana na našu digitalnu budućnost. Ona se bavi novim tehnologijama koje su već došle na tržište ili za koje se očekuje da će biti na tržištu u narednom periodu i daje uvid u to kakva može da nam bude tehnološka budućnost. Ovde su predstavljeni inovativni proizvodi, ali i inovativni poslovni modeli koji bi mogli da preuzmu primat u budućnosti poslovanja.\nTreća grupa, d!talk, je u stvari konferencija unutar sajma. Pored glavne bine na kojoj su držani najinteresantniji govori, širom sajma je bilo raspoređeno još 10 manjih bina, na kojima su održavane prezentacije vezane za teme koje su dominirale na okolinim štandovima.\nI konačno, četvrta grupa ovogodišnjeg CEBIT-a, d!campus, predstavljali su štandovi postavljeni na otvorenom prostoru. To je bilo mesto gde je tehnologija predstavljena uživo, ali i mesto okupljanja posetilaca i izlagača nakon završetka napornog dana. Nekoliko velikih bina na kome su se neprestano održavali koncerti, kao i veliki panoramski točak bili su lokacije oko kojih su se stvarale najveće gužve.\nNa ovogodišnjem CEBIT-u bila je prisutna i kompanija FSD iz Novog Sada kojima je ovo četvrto pojavljivanje sajmu. Njihova osnovna delatnost kojom su se i prezentovali na sajmu je razvoj softvera (web aplikacije, eCommerce rešenja, ERP, CRM…)


PECB Certified Lead SCADA Security Manager - Biznis događaji u Srbiji i regionu\nAkreditovani classroom trening kurs PECB Certified Lead SCADA Security Manager organizujemo u našem prostoru od 16. do 20. aprila i od 28. maja do 01. juna 2018. godine.\nLead SCADA Security Manager trening Vam omogućava da razvijete neophodnu stručnost za planiranje, dizajn i implementaciju efikasnog programa zaštite SCADA sistema. Pored toga, moći ćete da razumete uobičajene pretnje, ranjivosti, rizike vezane za Industrijske Kontrolne Sisteme (ICS) i tehnike koje se koriste za upravljanje ovim rizicima. Ova obuka se fokusira na nekoliko aspekata upravljanja bezbednošću i veština vezanih za SCADA/ICS bezbednost.\nOvaj trening kurs za SCADA sisteme dizajnirali su stručnjaci iz oblasti industrije sa velikim iskustvom u bezbednosti SCADA i Industrial Control Systems. Za razliku od drugih treninga, ovaj kurs se posebno usredsređuje na znanje i veštine koji su potrebni profesionalcima koji traže savete o upravljanju rizicima vezanim za SCADA okruženja i sisteme.\nS obzirom na prirodu oblasti koja se izučava na kursu i na značajne uticaje povezane sa takvim okruženjima, neophodan je holistički, profesionalni pristup bezbednosti i to je upravo ono za šta je ovaj kurs dizajniran da pruži.


Pripadnici njujorške politicje bude putnika u vozu njujorškog metroa. Podzemna železnica je, prvi put u istoriji, planski zatvorena zbog detaljnog čišćenja, 6. maja 2020.\nPrvi put u svojoj 115 godina dugoj istoriji, Njujork je namerno zatvorio ceo sistem podzemne železnice u sredu ujutru. U toku je dezinfekcija svih vozova i stanica da bi se izbeglo širenje koronavirusa. Njujorški metro je ranije zatvaran zbog nevremena ali je ovo prvo plansko zatvaranje.\nBroj putnika njujorškog metroa smanjen je za 90% zbog pandemije. Međutim, neki od gradskih beskućnika provode noći u praznim vozovima i na platformama sistema njujorške podzemne železnice, pronalazeći sklonište u mestu koje su skoro svi drugi napustili u zatvorenom gradu.\nDok aktivisti i stručnjaci za stambena pitanja upozoravaju da će zbog čišćenja njujorškog metroa “stotine beskućnika biti gurnuto još dublje u senku”, guverner Endru Kuomo izjavio je da je čišćenje neophodno zbog radnika osnovnih službi, koji i dalje koriste metro. Kuomo je proteklog vikenda rekao da će beskućnicima biti pružene usluge i smeštaj u skloništima.\n"Ne pomažete beskućnicima ako ih puštate da spavaju u vozovima metroa u sred pandemije”, rekao je guverner. “Mislim da je ovo prilika da oni izađu iz vozova i povežu se sa službama koje su im potrebne.”\nMuškarac spava u njujorško metrou tokom pandemije koronavirusa 13. aprila 2020. (Foto: Rojters)\nAktivisti, pak, kažu da većina skloništa ne uspeva da zaštiti beskućnike od smrtonosnog respiratornog virusa, pošto imaju malo prostora za samoizolaciju a uslovi su često nehigijenski.\n“Povećanje broja socijalnih radnika i policajaca neće rešiti problem ako ljudima ne date bezbedno mesto gde mogu da odu”, ističe Žaklin Simon, politička analitičarka nevladine organizacije Koalicija za beskućnike.\nI pre pandemije, oko 2.000 ljudi spavalo je svake noći u podzemnoj železnici. Vlasti navode da su proteklog vikenda dva beskućnika pronađena mrtva u vozovima. Jedan je testiran negativan na koronavirus a rezultat drugog testa još nije poznat.\nRadnici njujorškog metroa nedavno su na društvene mreže postavili snimke iz svog radnog okruženja da bi skrenuli pažnju na opasnosti sa kojima se suočavaju tokom pandemije.\n"Tužno je u što u najvećem gradu na svetu, u neka od najtežih vremena u novijoj istoriji, ljudi moraju da žive u podezmnoj železnici. Moje kolege I ja smo pretrpeli mnoge gubitke ali i dalje dolazimo na posao svaki dan I pokrećemo ovaj grad”, izjavio je za Rojters jedan radnik metroa koji je želeo da ostane anoniman.\nDirektorka službe za gradske autobuse i podzemnu železnicu Sara Fajnberg kaže da metro policija i gradska policija treba da spreče ljude da spavaju u vozovima ili zauzimaju veći prostor u njemu, ali priznaje da se te mere slabo sprovode.\nViše od 60 osoba iz sistema gradskih skloništa za beskućnike preminulo je od Kovida-19, prema podacima Socijalne službe. Agencija navodi da je 617 ljudi koji žive u skloništima i drugih beskućnika do sada testirano pozitivno na virus.\nBeskućnik spava na podu relativno prazne podezmne železnice u Njujorku, 13. aprila 2020. (Foto: Rojters)\nPrema Njujorške koalicija za beskućnike, u januaru ove godine, u skloništima je živelo oko 62.000 ljudi, 60% više nego što je bio slučaj pre deset godina. Od izbijanja epidemije, sa ogromnim povećanjem broja nezaposlenih, aktivisti primećuju neka nova lica na njujošrkim ulicama, ističe Liza Lombardi iz organizacije Urban Pathways.\nNjujork, prema nekim procenama, ima više od 100.000 praznih hotelskih soba koje bi mogle da se iskoriste za smeštaj beskućnika, navodi Koalicija za beskućnike. Prošlog meseca, gradonačelnik Bil de Blazio rekao je da će 6.000 hotelskih kreveta do kraja aprila biti na raspolaganju samcima koji žive u skloništima.


Miting podrške premijeru Grueskom\nAntivladin protest u blizini makedonskog Sobranja, 17. maja 2015.\nU Skoplju je - uz intorniranje makedonske himne i minut ćutanja za policjace koji su stradali prošlog vikenda u Kumanovu, počeo miting podrške premijeru Nikoli Gruevskom i njegovoj vladajućoj partiji VMRO-DPMNE.\nMiting se održava pod sloganom “Makedonija je silna”, a okupljeni na trgu ispred zgrade Sobranja uzvikuju “Nikola, Nikola” i nose državne zastave Makedonije i Srbije.\nPrimećuje se veliki broj pripadnika policije, i sve je organizovano kako bi se napravila tampon zona između Sobranja i sedišta Vlade Makedonije, gde od sinoć kampuje više stotina pristalica opozicione Socijaldemokratskog saveza Zorana Zaeva, koji zahtevaju ostavku premijera Gruevskog.\nRanije danas, bez dogovora je okončan drugi sastanak lidera četiri najveće makedonske stranke o načinu rešavanja političke krize u zemlji, ali je novi sastanak u isto vreme i u istom sastavu dogovoren za 26. maj. Pored premijera Gruevskog, i lidera opozicije Zaeva, sastanku koji su organizovale zapadne diplomate prisustvovali su i lideri dve albanske stranke - Ali Ahmeti iz DUI, koja je deo vladajuće koalicije i Manduh Tači iz opozicione DPA. Sutra se u Stazburu održava satanak, kojem će prisustvovati Gruevski i Zaev, uz posredstvo evropskih poslanika.\nSAD zabrinute zbog krize u Makedoniji\nSjedinjene Države pažljivo prate dešavanja u Makedoniji i zajedno sa evropskim partnerima nastavljaju tesne konsultacije sa makedonskom vladom, kojoj su izrazile zabrinutost zbog aktuelne političke krize, izjavio je na redovnom brifingu za novinare predstavnik Stejt Departmenta Džef Retki.\nOn je poručio da Vašington poziva sve strane da poštuju pravo na slobodu okupljanja i mirnih protesta, uz uzdržavanje od nasilja. Retki je dodao da SAD pozivaju Skoplje da ostvari napredak u odgovaranju na tvrdnje o vladinim zloupotrebama, dok ujedno apeluju na opoziciju da se vrati u parlament kako bi mogla da učestvuje u većem parlamentarnom nadzoru vladinih institucija, što uključuje i učešće u istražnoj komisiji koja ispituje optužbe na račun vlade.\n“Ohrabreni smo koracima koje je vlada preduzela prošle nedelje da smeni ministre i zvaničnike umešane u aferu, i to vidimo kao pozitivan korak, ali verujemo da svi makedonski lideri moraju da učestvuju u dijalogu o ključnim pitanjima i neophodnim reformama”, naveo je Retki.\nMarfi: Stabilnost na Balkanu nije zagarantovana\nAmerički senator Kris Marfi, demokrata iz države Konektikat i član senatskog odbora za spoljnopolitičke odnose poručio je da je "politička kriza, koja se rasplamsava u Makedoniji podsetnik da SAD ne mogu da smatraju mir i stabilnost na Balkanu kao nešto što je zagarantovano". Marfi je u pisanom saopštenju pozvao sve strane da se suzdrže od nasilja i donesu odluke u skladu sa demokratskim standardima.\n"Šokantna otkrića u poslednjih nekoliko nedelja traže velike promene u načinu na koji vlada u Skoplju obavlja posao. I dok je vlada preduzela inicijalne pozitiivne korake, posle ovih otkrića, šire institucionalne promene su neophodne u borbi protiv korupcije, za jačanje integriteta izbornog sistema, promociju nezavisnog pravosuđa i zaštitu slobode govora i medijskih sloboda", navodi senator Marfi i dodaje da "vlada mora odmah da preduzme korake da bi se pobrinula da odgovorni za krivična dela, koja se pominju u otkrivenim snimcima, odgovaraju, baš kao i da se obezbedi potpuna saradnja sa parlamentarnim istražnim odborom, koji uskoro treba da se formira".\nIstovremeno, senator Marfi je osudio akcije naoružanih grupa ili strana koje žele da destabilizuju Balkan nasiljem, navodeći da su "etnička harmonija i demokratska stabilnost od ključne važnosti za evroatlantsku budućnost Makedonije", koju on podržava. "Evropska unija i SAD moraju da urade svoj deo da bi obezbedili realističan put napred za Makedoniju, jer bez takvih inicijativa, situacija će nastaviti da se pogoršava, na račun regionalne stabilnosti u jugoistočnoj Evropi", zaključio je senator Kris Marfi.


SRBIJA POBIJEDILA LUKSEMBURG 3:1\nFudbaleri Srbije pobijedili su Luksemburg sa 3:1, u šestom kolu kvalifikacija za EURO 2020. Selektor reprezentacije Srbije Ljubiša Tumbaković upisao je prvu pobjedu na klupi Srbije, a ovo je bio ukupno drugi trijumf "orlova" u kvalifikacijama. Uprkos dobrom rezultatu u...\nIZLOŽBA SLOVACI U BIJELJINI /VIDEO/\nPovodom desetogodišnjice osveštenja novoizgrađene Slovačke evangeličke crkve u Bijeljini, Udruženje Slovaka Semberije "Juraj Janošik" Bijeljina i Slovačka evangelička crkva, organizovali su izložbu fotografija u Galeriji centra za kulturu “Slovaci u Semberiji”. Na fotografijama je predstavljena istorija ove zajednice u Bijeljini...\nKRAJ ZA SRBIJU U ČETVRTFINALU SVETSKOG KUPA\nKošarkaška reprezentacija Srbije je poražena u četvrtfinalu Svetskog kupa od Argentine rezultatom 97:87. Izabranici selektora Aleksandra Đorđevića će u nastavku takmičenja igrati za plasman od 5. do 8. mesta. IZVOR: B92\nSajam poljoprivrede u Bijeljini se svrstava u grupu najznačajnijih sajamskih manifestacija poljoprivrednog karaktera u Bosni i Hercegovini, a ovogodišnje sedamnaesto izdanje biće održano od 20. do 22. septembra. Zahvaljujući višegodišnjoj tradiciji Interagro je stekao reputaciju mjesta na kojem se okupljaju...


Jun 19, 2018 15:08\nAna Brnabić je u intervjuu za nemački Velt rekla da su "odnosi sa Prištinom za nas Srbe teški i emocionalni".\n"Predsednik Vučić je učinio hrabar i odgovoran korak kada počeo interregionalni dijalog. Dotle je svaki razgovor bio tabu. Kosovo je bilo Srbija. Tačka. Sada moramo naći kompromis. Srbija nikada neće priznati nezavisno Kosovo. To ne bi bio kompromis. A kada bismo i dalje insistirali da Kosovo pripada Srbiji, kompromis ne bi bio moguć", rekla je srpska premijerka, preneo je Dojče vele.\nBrnabićeva je navela da "obe strane" moraju da izađu iz udobne zone svog uvreženog načina razmišljanja.\n"Ali, smatram da Priština to do sada nije učinila", rekla je Brnabićeva.\n"Samo u maju je bilo 14 atentata, što ukazuje da bi namera Prištine mogla da bude i da se oteraju svi Srbi – što mi nećemo dopustiti. Srbija je spremna za razgovore. Ali za to nam je potreban partner", rekla je Brnabićeva.\nU kratkom uvodu intervjua navodi se da se Brnabićeva zalaže "za evropsko rešenje migracione problematike i uključivanje tranzitnih zemalja Balkana" u to rešenje.\nUpitana da komentariše "da li je u redu to što nemačka vlada namerava da se oštrije bori protiv ilegalnog doseljavanja i zato ojačava saradnju sa zemljama van EU", Brnabićeva je kazala:\n"Ponosna sam na to koliko dobro naša policija i armije sarađuju sa susednim državama i agencijom EU za zaštitu granica Fronteks. U izbegličkoj krizi smo vratili sa granice više od 40.000 osoba koje su htele da uđu ilegalno. To ćemo i dalje činiti. Zato svaka buduća zajednička migraciona politika mora da obuhvati i balkanske države", ocenila je srpska premijerka.\nPremijerka je rekla da u Srbiji trenutno ima 4.000 izbeglica i da 500 izbegličke dece ide u srpske škole.\n"Srbija je pokazala saosećanje i solidarnost", navela je Brnabićeva.\nPremijerka je dodala da se, međutim, i dalje treba pripremati za mogućnost dolaska velikog broja izbeglica, zbog ratova, političke nestabilnosti i klimatskih promena i da bi bilo "neodgovorno ne očekivati dolazak još više migranata".\nU vezi sa mogućim prijemom Srbije u Evropsku uniju 2025. godine, Brnabićeva je naglasila da je to samo orijentacioni datum koji nije garancija, ali datum koji je moguć ukoliko Srbija bude radila predano i efikasno, da razume i rezerve građana Evropske unije jer je u prošlosti pristup toj zajednici "prečesto shvatam samo kao novčana injekcija".\nPremijerka je naglasila i da su tražene reforme izazov, kao i da Srbija ima pred sobom mnogo posla.\n"Mi znamo da će nas reforme učiniti dobro pripremljenim za EU", ocenila je Brnabićeva.\nPremijerka Srbije je rekla i da "Evropa" ne treba da se brine zbog dobrih odnosa Srbije i Rusije, jer je EU strateški fokus Srbije, koji Rusija razume, baš kao što i Evropska unija razume tradicionalno tesne odnose Beograda i Moskve.


Peta godina uspešne saradnje Vip mobile i Odbojkaškog saveza Srbije – Personal magazin\nKompanija Vip mobile i Odbojkaški savez Srbije produžili su ugovor o sponzorstvu do kraja 2015. godine. Svečanim potpisivanjem novog ugovora Tanasis Kacirumpas, predsednik Upravnog odbora kompanije Vip mobile i Aleksandar…\nKompanija Vip mobile i Odbojkaški savez Srbije produžili su ugovor o sponzorstvu do kraja 2015. godine. Svečanim potpisivanjem novog ugovora Tanasis Kacirumpas, predsednik Upravnog odbora kompanije Vip mobile i Aleksandar Boričić, predsednik Odbojkaškog saveza Srbije, ozvaničili su nastavak uspešnog petogodišnjeg partnerstva.\nAleksandar Boričić, predsednik Odbojkaškog saveza Srbije izrazio je veliko zadovoljstvo zbog nastavka saradnje sa kompanijom Vip mobile. ,, Kod nas u Srbiji se za nešto što je zaista dobro i uspešno, za nešto što daje dobre rezultate, kaže – ODLIČAN 5. Tako bih ja okarakterisao našu saradnju u ovih pet godina. Nadam se da će i u narednom periodu naši međusobni odnosi i aktivnosti biti jednako kvalitetni jer to znači da smo uspeli ono što je u sportu možda i najteže, da postanemo ozbiljni strateški partneri koji su zajedno i u porazima i u pobedama. To bi nam dalo za pravo da i vreme koje je pred nama ocenimo sa – ODLIČAN 5,’’ istakao je Boričić.\nTanasis Kacirumpas, predsednik Upravnog odbora kompanije Vip mobile, izjavio je: „Ponosni smo na sve dosadašnje zajedničke uspehe, posebno na „duplu krunu“ koju su osvojili naši seniori i seniorke na Evropskim prvenstvima 2011. godine. Dobra komunikacija i timski rad su jednako važni u sportu, poslovanju kao i u životu. Siguran sam da ćemo zajedno sa Savezom nastaviti da ostvarujemo vrhunske rezultate.’’\nU proteklih pet godina svi nacionalni odbojkaški timovi beleže bolji plasman i osvajaju mnoge trofeje. Poboljšani su uslovi treniranja, a posebna pažnja je posvećena popularizaciji odbojke i odbojke na pesku među mladima u Srbiji. Novi projekat Vip VOLI Kup – ulične odbojke, omogućio je da prošle godine više od 2000 devojčica uživa u turnirima i nauči nove odbojkaške veštine. Time je i najavljeno Evropsko prvenstvo za žene, čiji je Srbija, pored Italije, bila domaćin. U okviru akcije „Lopte za pobedu“ podeljeno je ukupno 28.000 profesionalnih odbojkaških lopti osnovnim školama širom zemlje.\nPetu godinu zaredom Vip mobile i Odbojkaški savez Srbije kroz Vip Beach Masters turnire, prvenstvo Srbije u odbojci na pesku, doprinose razvoju ovog olimpijskog sporta koji je pre toga bio gotovo nepoznat na našim prostorima. Zahvaljujući odličnoj organizaciji ovog i drugih međunarodnih šamiponata, Srbija će u junu i julu biti domaćin Svetskog Grand Pria, Svetske lige, Evropske lige kao i jednog od najprestižnijih turnira u odbojci na pesku za seniore European Championship Serbian Masters.\nPeta godina uspešne saradnje Vip mobile i Odbojkaškog saveza Srbije was last modified: April 2nd, 2012 by Redakcija\nAleksandar BoričićOdbojkaški savez SrbijeODLIČAN 5OKSOSSsponzorstvoTanasis KacirumpasVIP mobile\nLenovo imenuje Đanfranka Lančija za direktora poslovanja EMEA regiona


Stonoteniseri osvojili drugo mesto! - Užička nedelja najozbiljniji medij Zapadne Srbije\npočetak NAJNOVIJE Stonoteniseri osvojili drugo mesto!\nNapisao/la Užička Nedelja 19. маја 2017. 365 pregleda\nSTONOTENISKI KLUB „JEDINSTVO“ UŽICE\nMuška stonoteniska seniorska ekipa “Jedinstva” iz Užica, osvojila je II mesto u drugoj ligi Srbije grupa jug, za 2016/17 godinu.\nSamim tim se i plasirala na kvalifikacije za popunu Prve savezne lige. koje se održavaju 20. i 21. maja u Novom Sadu. Ovaj rezultat je još veći što je ostvaren u ovim teškim vremenima, ne samo za sport nego za društvo uopšte.\nNa našu veliku žalost, stonoteniski klub „Jedinstvo“ neće učestvovati na kvalifikacijama i pokušati da ostvari najveći uspeh u 50-godišnjoj istoriji kluba, a to je da bude učesnik i takmiči se u I ligi Srbije. Razlog je veoma jednostavan, a to je da Klub nije uspeo da obezbedi neophodna materijalna sredstva za samo učešće na kvalifikacijama.\nNažalost, ponavlja se situacije od pre dve godine, iz sezone 2014/15, kada se takođe klub plasirao, tada kao prvoplasirani na kraju prvenstva, i nije išao na kvalifikacije iz istog razloga.\nPored svog našeg truda koji smo uložili, da Klub u poslednje tri godine, dva puta dobije mogućnost da obezbedi plasman u viši rang, tj. I ligu Srbije, na tom putu sprečila nas je realnost, a realnost je da zbog ne preteranog velikog iznosa, klub, pa i sam grad Užice, neće dobiti još jednog prvoligaša.\nI na kraju da se zahavalimo igračima koji su izneli najveći teret u mečevima i to: Pejak Đorđu, Zakić Žarku, Komić Urošu i Stojić Vladimiru. Pored njih važnu ulogu su odigrali i Tripković Darko, Mićović Branko, Đorđević Žarko i Selaković Radiša, ne samo kao igrači već i ljudi sa iskustvom koji su svojim savetima sa klupe doprineli ovakvom uspehu.\nU protekloj sedmici kod 19 lica u...


Vesti online / Sport / Košarka / Dirk Novicki okončao reprezentativnu karijeru\nDirk Novicki okončao reprezentativnu karijeru\nNajbolji nemački košarkaš svih vremena i jedan od najboljih belih igrača u istoriji igre pod obručima Dirk Novicki objavio je da se povlači iz nacionalnog tima.\nNedostajalo mu 16 poena da postane apsolutni rekorder po broju postignutih poena na EP\nNovicki (32) je poslednji meč u dresu "pancera" odigrao u nedelju protiv Litvanije (75:84) na Evropskom šampionatu u toj zemlji, a tim porazom Nemci su se oprostili od četvrtfinala, samim tim i od plasmana na Olimpijske igre u Londonu narednog leta.\nNa poslednjem meču u dresu Nemačke, Novicki je protiv Litvanca postigao 16 poena, uz loš šut 4/17.\nUkupno je 141 put nosio dres reprezentacije, učestvovao je na šest Evropskih šampionata, dva Svetska prvenstva i na Olimpijskim igrama u Pekingu 2008. godine. Osvojio je dve medalje, bronzu na Mundobasketu u Indijanapolisu 2002. i srebro na Eurobasketu u Beogradu 2005. godine.\n"Ponosan sam na sve što sam uradio za Nemačku. Maksimalno sam se trudio i radovao igranju za nacionalni tim. Nadam se da će ekipa nastaviti sa uspesima u narednom periodu. Jedan od najlepških momenata u reprezentativnoj karijeri svakako je finale Evropskog prvenstva u Srbiji kada mi je prilikom izlaska sa terena cela dvorana stojeći aplaudirala. I dalje se naježim od pomisli na to", rekao je Dirk Novicki.\nOn je prošle sezone osvojio šampionski prsten u NBA ligi sa Dalas Maveriksima, a bio je proglašen MVP finala protiv Majamija


Foto: PublicDomainPictures/Pixabay/Ilustracija | Prnjavorski "Ribnjak" pliva ka likvidnim vodama\nDajana Vujatović 29.01.2022 08:00\nPRNJAVOR - Skupština povjerilaca "Ribnjaka" Prnjavor zasjedaće 10. marta, potvrdio je za "Nezavisne novine" Radomir Predojević, stečajni upravnik ovog preduzeća.\n"Ali sigurno je i da ćemo da vidimo u kom pravcu stečajni postupak ide, jer nam je cilj da 'Ribnjak' postane samoodrživ i da ga dovedemo do toga da stane na noge", kazao je Predojević, ističući da je trenutno zaposleno šest radnika.\n"Tražili smo da vidimo šta je realno, da li može Vlada RS ili resorno ministarstvo kroz podsticaje da nam pomogne ili da utiče na to da, dok se ne riješe upravni sporovi, sačuvamo 'Ribnjak' i da bude održiv", kazao je Predojević.\nPrema njegovim riječima, "Ribnjak" je od velikog značaja za lokalnu zajednicu.\n"Cilj je da 'Ribnjak' dovedemo u likvidno stanje. S obzirom na to da je riječ o značajnom dobru ove opštine, od opšteg interesa, u fokusu treba da bude poboljšanje stanja u 'Ribnjaku' do konačne prodaje", rekao je Predojević, naglasivši da je neophodno sačuvati postojeći riblji fond, hraniti ribu i ne dozvoliti da se ponovi katastrofa kakva se dogodila prošlog ljeta.\n"'Ribnjak' se prostire na 870 hektara, radi se o 22 ribnjaka te o 12 građevinskih objekata. Moramo znati da je 'Ribnjak' jedan od najznačajnijih u Evropi, jer se snabdijeva sa dvije rijeke, prirodnim tokom Ukrinom i Vijakom, te sve to govori kakav ima potencijal i kada bi se u neko dogledno vrijeme pojavio kupac, imao bi određene benefite koje rijetko ko u Evropi ima", ističe Predojević.\nDodaje da su u stalnom kontaktu sa resornim ministarstvom te ističe da se nadaju da će sljedeće nedjelje imati sastanak s njima i da bi mogli dogovoriti na koji način da se pomogne "Ribnjaku".\n"U prethodnom periodu imali smo izlov ribe, a od kada sam ponovo stečajni upravnik, od početka decembra prošle godine, prodali smo tri do četiri tone ribe, tako da smo dali plate radnicima i uspjeli smo pokriti neke osnovne troškove", kazao je Predojević.\nPodsjetimo, Okružni privredni sud u Banjaluci otvorio je stečaj u preduzeću "Ribnjak" u junu 2020. godine.\nOdlukom Višeg privrednog suda u Banjaluci Predojević je u decembru prošle godine ponovo vraćen na mjesto stečajnog upravnika.


Kadeti Srbije savladali Irsku, Sakić nezadovoljan\nKadetska fudbalska reprezentacija Srbije savladala je u prijateljskom meču selekciju Republike Irske sa 2:0. Golove za naš tim postigli su Nikola Šakić u osmom i Veljko Simić u 16. minutu.\nSelektor Nenad Sakić bio je zadovoljan rezultatom, ali ne i igrom u većem delu utakmice protiv Iraca.\n"Pobedili smo, ali je to jedino čime možemo da se pohvalimo posle ove utakmice. Odnos prema igri većine igrača bio je zabrinjavajući i sigurno ću imati šta da im kažem. Daleko smo kvalitetnija ekipa od Iraca, ali smo sami sebe mogli da dovedemo u problem i to više ne sme da se ponovi", rekao je Sakić za sajt Fudbalskog saveza Srbije (FSS).\nKadeti Srbije će u četvrtak od 13 časova odigrati još jedan meč sa Ircima, što će biti poslednja međunarodna provera našeg tima uoči starta kvalifikacija za prvenstvo Evrope, koje će biti održano od 17. do 22.oktobra u Srbiji.


Čuveni modni fotograf, Nemac Peter Lindberg preminuo je u 75. godini, objavila je danas njegova porodica na njegovom zvaničnom Instagram profilu.\nLindberg, koji je odrastao u Nemačkoj i koji je prve modne korake napravio po preseljenju u Pariz 1978. godine, umro je u utorak, 3. septembra, a poznat je po radu sa supermodelima Sindi Kraford, Naomi Kempbel, Kejt Mos i Lindom Evandjelistom 90-ih godina prošlog veka, prenosi AP.\nODLAZAK VELIKOG SLIKARA Umro Vladimir Veličković\n"S velikom tugom objavljujemo odlazak Petera Lindberga. Ostavio je za sobom veliku prazninu", piše u poruci koju su na njegovom zvaničnom Instagram nalogu objavili njegova supruga Petra, njegova bivša supruga, četiri sina i sedam unučadi.\nKusturica: Hvala, Josipe, ne želim u sarajevsku maglu\nGabrijel Garsija Markes je rekao da umetnici provedu život radeći svoja dela kako bi bili voljeni. Hvala, dobri moj Josipe, ali tamo gde me zoveš mene ne vole, poručuje reditelj.\nJosip Pejaković: Ako se ovako nastavi Hitleru će podići spomenik, a Tita će smatrati teroristom\nPrvak bosanskohercegovačke drame, glumac Josip Pejaković, nakon premijere monodrame "BH stand drb tragedy", u Sarajevu, te turneje po BiH, uskoro će se predstaviti i publici u Srbiji.


RTS :: Savez za Srbiju i DSS traže da se zaustavi prodaja PKB-a\nPolitika Savez za Srbiju i DSS traže da se zaustavi prodaja PKB-a\nSavez za Srbiju i DSS traže da se zaustavi prodaja PKB-a\npetak, 14. sep 2018, 13:21 -> 19:02\nSavez za Srbiju zatražio je da se obustavi proces privatizacije PKB-a, jer je to, kako se konstatuje u saopštenju, deo rasprodaje Srbije sa nesagledivim posledicama, za šta će neko morati da odgovara. I Demokratska stranka Srbije traži da se odustane od procesa privatizacije PKB-a.\n"Privatizacija PKB-a je očigledno nameštena i radi se o krađi države, jer se na tender za privaticiju PKB-a i to po duplo manjoj ceni od procenjene, deset puta manjoj ceni od realne, prijavio samo jedan ponuđač i to 'čuvena' 'El Dahra' koja je poznata kao partner SNS-a", navodi se u saopštenju Saveza za Srbiju koje prenosi Fonet.\nSZS ističe da je u svetu trend da čak i one države koje su privatizovale svoja prirodna i privredna bogatstva, sada to polako vraćaju u svoje vlasništvo, a Srbija svoje vode, rudna bogatstva i poljoprivredno zemljište prodaje u bescenje i tako ugrožava celokupno stanovništvo.\nI Demokratska stranka Srbije je pozvala vlast u Srbiji da odustane od procesa privatizacije PKB-a.\n"Način na koji je sproveden postupak i dobijanje samo jedne ponude, dodatno izaziva sumnju u regularnost samog tendera", naglašava DSS.\nPrema oceni DSS-a, svako dalje insistiranje na privatizaciji PKB, "značilo bi da Srpska napredna stranka, koja godinama napada i vređa sve bivše vlasti da su izvršile pogrešne pljačkaške privatizacije, danas čini nešto još gore", rasprodajući najplodniju zemlju, najvrednije resurse ipreduzeća od nacionalnog interesa.\n1 Vučić na ekonomskom forumu u Davosu\n2 Palau suspenduje priznanje nezavisnosti Kosova\n3 Tači: Mere vlade već ugrozile odnose Prištine i SAD\n4 Počinje saradnja Srbije i Palaua, potpisana tri sporazuma\n5 Pahor sledeće nedelje u Beogradu


OKUPILI SE RUKOMETAŠI: Nastavljamo tamo gde smo stali | Najnovije vesti - Srbija danas\n07.03.2021. • 22:29 Srbija Danas\nSrbija već obezbedila plasman na Evropsko prvenstvo.\nMuška rukometna reprezentacija Srbije okupila se večeras u centru FSS u Staroj Pazovi na startu EHF nedelje gde će trenirati do subote. Rukometaši su u tri utakmice kvalifikacija u januaru protiv Francuske i Grčke već obezbedili plasman na Evropsko prvenstvo 2022 u Mađarsku i Slovačku, pa će ova trenažna nedelja selektoru Toniju Đeroni poslužiti da vidi neke nove igrače i isproba neke nove varijante.\n- Imali smo odličnu akciju u januaru, a verujem da će tako biti i sada bez obzira što nema utakmica. Bez utakimica, biće ovo drugačija nedelja, posvećena treningu. Nažalost, nemamo igrače iz Nemačke, ali napravili smo takav plan i program da idemo dalje sa našim aktivnostima. Proverićemo nove igrače da vidimo šta mogu u ovom trenutku. Kada ih gledate u klubovima zapravo nemate potpunu sliku kako rade i treniraju, pa ćemo sada imati više vremena i to da vidimo - rekao je selektor Toni Đerona za sajt Rukometnog saveza Srbije (RSS) i naglasio da će se raditi više individualno i u tandemima iz čega će se roditi neke nove ideje. - Grupa je otvorena, to smo rekli od početka. Tako bi uvek i svuda trebalo da bude. Svi srpski igrači moraju da znaju da ako dobro igraju u svojim klubovima imaju šansu da budu ovde. Krenuli smo sa listom od 25-30 igrača, sada smo na 40,45, razmišljamo o mnogima, mislim da konkurencija i takmičenje između njih povećavaju kvalitet. Ako svi igrači budu razmišljali šta mogu da urade za nacionalni tim, onda će i rezultati biti bolji.\nGolman Vladimir Cupara, jedan od najiskusnijih u ovom sastavu Srbije , srećan je zbog novog okupljanja.\n- Sigurno je da će nam značiti ova nedelja. Dosta ovih momaka će imati šansu da radi sa nama i upozna sistem Tonija Đerone. Dobro je što nemamo utakmicu u ovom trenutku, pogotovo za nas iz inostranstva koji igramo na više frontova i imamo jako gust raspored opterećen i brojnim otkazivanjima. Ova nedelja će nam svakako prijati i da poradimo na planu tehnike i fizičke pripreme. Neverovatna stvar je šta smo uradili u januaru plasmanom na Evropsko prvenstvo. Ponosan sam na sve momke, stručni štab i Rukometni savez Srbije - rekao je Cupara.\nRukometna reprezentacija Srbije Toni Đerona Vladimir Cupara


Volkswagen putnička vozila beleže povećanje isporuka za 10 posto Volkswagen putnička vozila beleže povećanje isporuka za 10 posto – MOTOR blog\nPostoji primetno povećanje isporuka Volkswagen putničkih vozila u periodu prva tri meseca godine. Brend je isporučio 1.23 milion automobila po prvi put u jednom tromesečju. Brend je takođe saopštio rekordne vrednosti isporuka u Martu : po prvi put više od 468000 vozila su se isporučila kupcima.’’Isporuke VW brenda su se razvile izuzetno dobro.\nDobici su bili posebno veliki na tržištima u razvoju’’prokomentarisao je Kristijan Klingler, član odbora za prodaju i marketing za Volkswagen grupu i za brend Volkswagen putničkih vozila, u Volfsburgu u sredu.\nVolkswagen putnička vozila zabeležila su rast u Azijsko/Pacifičkom regionu, delimično najvećem pojedinačnom kineskom tržištu (sa Hong Kongom) isporučivši 429500 (362600 + 18.5%) vozila kupcima u periodu Januar-Mart. Volkswagen je bio uspešan u Indiji, gde su se isporuke, više nego desetostruko, povećale na 18200 (1700) vozila.\nBrend je takođe zabeležio porast isporuka u Centralnoj i Istočnoj Evropi, isporučivši preko 37200 (27300 + 36%) vozila u periodu od Januara-Marta. Brend je isporučio 16800(8500 + 96.5%) vozila samo u Rusiji, skoro duplirajući broj automobila u istom periodu u 2010. godini. Takođe postoji i blago povećanje u ostalim delovima Evrope gde su Volkswagen Putnička Vozila predala više od 420400(408500 + 2.9%) kupcima. Brend je povećao isporuke i u Severnoj Americi na 106300(92000 + 15.5%) vozila.\nVolkswagen putnička vozila beleže povećanje isporuka za 10 posto was last modified: April 14th, 2011 by Goran Aničić


Bezbednost na izborima na severu bila zagarantovana\nKosovska policija, EULEKS i KFOR profesionalo su ispunili svoje zadatke i bezbednost izbora na severu Kosova bila zagarantovana, saopšteno je iz EULEKS-a.\nKosovska policija (Foto Tanjug)\nIz EULEKS-a je saopšteno da su na osonovu preliminarne terenske procene u drugom krugu izbora za gradonačelnike na severu Kosova - Kosovska policija, EULEKS i KFOR - profesionalno ispunile svoje zadatke.\n„Bezbednost na severu Kosova, tokom drugog kruga izbora za gradonačelnika u severnoj Mitrovici i delimičnog ponavljanja glasanja u Zvečanu bila je osigurana. KP, KFOR i EULEKS su osigurali sredinu i slobodu kretanja svih građana Kosova, u skladu sa svojim mandatima”, kaže se u saopštenju dostavljenom medijima.\n“Veoma sam zadovoljna što je drugi krug izbora za gradonačelnike održan na uredan i propisan način. Još jednom je koordinacija između EULEKS-a, KP, KFOR-a i OEBS-a bila izvanredna”, izjavila je vršilac dužnosti šefa EULEKS na Kosovu Đoli Vačter.


Vesti online / Vesti / Svet / Lavrov: Nekoliko centara moći je stabilnije za okolni svet od dva ili jednog\n"Turbulentnost na međunarodnoj sceni nije samo izazov nego ima i potencijal za pozitivan razvoj", ocenjuje šef ruske diplomatije Sergej Lavrov.\n- U situaciji u kojoj se događaju turbulentni procesi, u kojoj velike države žele da odrede svoje mesto u budućoj konfiguraciji svetskog poretka, vidimo ne samo izazove nego i mogućnosti za pozitivan razvoj - rekao je Lavrov na sednici Saveta za spoljnu i odbrambenu politiku Rusije.\n- U svakom slučaju, nekoliko centara moći je, čak i iz ugla fizike, stabilnije za okolni svet od dva ili jednog - rekao je ministar.\nGovoreći o međunarodnom pravu, Lavrov je naveo da SAD optužuju Rusiju za "revizionizam u svetskim ciljevima, iako se Rusija zalaže upravo za očuvanje i jačanje svih postojećih mehanizama međunarodne stabilnosti".\n- Verovatno je potrebno obnoviti te mehanizme, jer život ide napred. Kroz sve to je, međutim, potrebno prolaziti na osnovu konsenzusa, u pravnim okvirima, a to se, uzgred, tiče i reforme Saveta bezbednosti Ujedinjenih nacija. Zaista, potrebno je obnoviti međunarodno pravo u toj oblasti. Zalažemo se za najefikasniju reformu koja bi bila odraz glavnog današnjeg problema i koja bi rešila glavni problem - nezastupljenost zemalja Afrike, Azije i Latinske Amerike - istakao je Lavrov.\nPrema njegovim rečima, Zapad, odnosno SAD i njihovi saveznici, žele da stvore paralelnu međunarodnu stvarnost, u kojoj bi "oni sami uspostavljali pravila, sudili".\n- Uvereni smo da je svetu danas potrebno da probleme rešava pravnim putem više nego u vreme Hladnog rata, kada su superdržave ipak obuzdavale jedna drugu na ivici nuklearnog sukoba. U oceni da je neophodno učvršćivati međunarodno pravo mi imamo mnogo istomišljenika - rekao je Lavrov.\nSVET Lavrov o postupcima Amerike: Oni stvarno misle da samo oni mogu da naručuju muziku\nSVET Rusija: NATO kriv za haos u Libiji


četvrtak, 01. avg 2019, 13:45\nRazgovor sa Kristinom Ašković.\nMuzičko školovanje započela je svirajući harmoniku u OMŠ „Stanislav Binički", a nižu i srednju školu solo pevanja završila je u klasi Marine Trajković Bidžovski u MŠ „Kosta Manojlović". Potom je upisala FMU (klasa R. Bakočević), a od treće godine studija bila je u klasi Nikole Mijailovića, gde je i diplomirala 2009. godine.\nTokom školovanja i studiranja osvojila je brojne nagrade na domaćim i međunarodnim takmičenjima (Republičko takmičenje, takmičenja „Petar Konjović", „Lazar Jovanović", „Duško Cvejić"), a bila je i polufinalista svetskog takmičenja „Marija Kalas" u Atini. Usavršavala se i na majstorskim radionicama istaknutih pedagoga i vokalnih umetnika, među kojima su Marijana Mijanović, Zoran Todorović, David Bižić, Olivera Miljaković, Darina Takova, Danica Mastilović, Snežana Stamenković. Kao solista, održala je brojne nastupe širom Srbije, Grčke, Mađarske, Rusije, Crne Gore i SAD. Bila je angažovana i u Mešovitom horu RTS, te kao solista i član hora Umetničkog ansambla Vojske Srbije „Stanislav Binički".\nOstvarila je i dugogodišnju i vrlo uspešnu pedagošku karijeru, a od 2013. godine predaje u MŠ „Josif Marinković" u Beogradu.


Brzi Gonzales cenovnik - Brzi Gonzales\nZa svu dostavu na teritoriji Beograda Brzi Gonzales najniže cene dostave za najkraće vreme dostave paketa.\nCenovnik Brzog Gonzalesa\novde je cenovnik po zonama i vrsti dostave koju želite da naručite\nOva zona dostave uključuje Centar, Stari Grad, Vračar do mostarske petlje i bez prelaska mostova.\nPozovite odmah 063 833 84 00\nako Vam se ne žuri\nSvi paketi koje preuzmemo do 14 časova, biće isporučeni sledećeg dana do 17 časova.\npreporučeno za brzu dostavu\nSvi paketi koje preuzmemo do 12 časova, biće isporučeni istog dana do 17 časova.\nPetak za ponedeljak\nizbegnite gužvu ponedeljkom\nSvi paketi koje preuzmemo do 14 časova u petak, biće isporučeni u ponedeljak do 17 časova.\nHitna prioritetna dostava\nOva zona dostave Brzi Gonzales uključuje sve iz zone 1 ali se proširuje do Mirijevskog bulevara, preko Voždovca, Dedinja, Senjaka i deo Novog Beograda do ulice Omladinskih Brigada.\nOva zona dostave uključuje i zonu 1 i zonu 2 ali i Mirijevo, Banjicu, Vidikovac, Banovo brdo, Novi Beograd, Borču, Ovču, deo Krnjače.\nZona 4 Specijalne lokacije\nZona specijalne dostave u najudaljenijim krajevima Beograda. Ova zona ne obuhvata krajeve van zone grada Beograda.\nU zoni 4 dostavljamo samo specijalne narudžbine po dogovoru i najavi.\nCene kurirske službe Beograd\nBrzi Gonzales cenovnik\nCenovnik naše kurirske službe napravljen je tako da možemo da ponudimo cenu koja će odgovarati našim klijentima, ali i da se istovremeno uklopi u naše troškove dostave i angažovanja.\nDosta truda smo uložili u pregled svih cenovnika za kurirske službe Beograd, zatim na upoređivanje i pažljivo formiranje naših cena u skladu sa uslugama dostave koje pružamo.\nMeđutim, najviše vremena uložili smo u sam proces utvrđivanja cena kroz samu interakciju sa našim klijentima kojima su potrebne usluge brze dostave u Beogradu.\nNajjeftinija brza dostava Beograd\nBrzi Gonzales brza dostava uz manje troškove\nNaša dostava i cene za dostave Beograd bazira se na prostoj računici. Što brže uradimo dostavu ona nas manje košta i možemo da uradimo nove dostave čime naš posao raste. Na taj način i naši klijenti dobijaju bolju brzu dostavu, ali i cenu koja im više odgovara.\nBrzi Gonzales vrši brzu dostavu danas za danas ili druge usluge dostave na teritoriji Beograda po najboljim cenama.\nUkoliko imate pitanja u vezi dostave, zone u kojoj se nalazite, koliko je vremena potrebno za dostavu ili koliko će Vas to koštati, najbolje je da pozovete našu kurirsku službu i rado ćemo Vas detaljno uputiti i dati ažurne odgovore.\nCenovnik brze dostave Beograd\nCene za sve dostave u Beogradu za pravna lica\nU slučaju da ste pravno lice i cenovnik brze dostave Beograd koji vidite ovde nije ono što bi Vama odgovaralo, popunite formu za pravna lica i navedite nam vaše potrebe za dostavom u Beogradu. Za više od pet dostava dnevno, kreiraćemo posebnu ponudu i cenovnik brze dostave Beograd prilagođen Vašim potrebama.


Ivo Josipović primio direktora “Jahorina film festivala” Mirka Despića | Palelive.com\nPočetna Novosti Aktuelnosti Ivo Josipović primio direktora “Jahorina film festivala” Mirka Despića\nPredsjednik Hrvatske Ivo Josipović primio je dobitnike Povelje Evropske federacije turističkih novinara /FEST/ za 2012. godinu, među kojima i direktora “Jahorina film festivala” Mirka Despića.\nKao jedan od pokrovitelja nagrade, Josipović je sinoć je na Pantovčaku čestitao Despiću na ovom priznanju i istakao važnost manifestacije kao što je “Jahorina film festival” za promociju turizma u svijetu i doprinos evropskom putu BiH, saopšteno je Srni iz “Jahorina film festivala”.\n“Izuzetno mi je zadovoljstvo što mogu biti jedan od pokrovitelja ove prestižne evropske nagrade, pogotovo imajući u vidu da Hrvatska ima velika očekivanja od turističke privrede“, rekao je Josipović, interesujući se za broj hrvatskih turista ove zime na Jahorini.\nPrijemu su prisustvovali i dobitnici ovog velikog međunarodnog priznanja iz drugih država regiona.\nDespić je rekao hrvatskom predsjedniku da je “Jahorina film festival” jedinstven u BiH po tome što je u potpunosti od samog početka međuentitetski projekat, da uz njega bez rezervi stoji i Vlada Republike Srpske, te da je zahvaljujući tome postao najznačajniji festival te vrste u regionu.\nPovelja FEST-a se ove godine dodjeljuje po dvadeseti put, a dobijaju je pojedinci, uglavnom novinari, koji svojim radom najviše doprinesu razvoju turističke privrede u svijetu.\nPrethodni članakOdron na magistralnom putu M-5 Lapišnica-Ljubogošta\nNaredni članakČišćenje snijega 15.01.2013.


"Novac od prodaje javnih preduzeća biće potrošen u dogovoru sa MMF-om, a u svom timu bih voleo da vidim Sonju Liht i Ivana Vejvodu!" | Web-Tribune.com\nHome / AKTUELNO / „Novac od prodaje javnih preduzeća biće potrošen u dogovoru sa MMF-om, a u svom timu bih voleo da vidim Sonju Liht i Ivana Vejvodu!“\n30. decembra 2014.\tAKTUELNO Leave a comment\nPredsednik Vlade Srbije je rekao da je zadovoljan radom Vlade, svojim timom i pozvao druge ljude, čak i političke neistomišljenike, da daju svoj doprinos jer, kako kaže, imamo istorijsku šansu da nešto promenimo.\n„Pozivam ljude koji drugačije misle i koji lično mene ne mogu da podnesu, tražim od njih da nam se priključe, da od Srbije naparavimo modernu i pristojnu zemlju“, ističe premijer.\nVučić navodi da je Vlada radila marljivo i posvećeno i da je pouzdan partner, što potvrđuje i pozitivna ocena MMF-a za utvrđen budžet za 2015. godinu.\n„I Ruzvelt je jednom rekao da postoje uvek oni koji kritikuju, oni koji svuda nalaze manu, koju kažu da bi uvek uradili bolje od vas. Ali slava pripada onima koji greše, koji naprave mnogo grešaka, ali koji mnogo rade“, podseća premijer.\nPrema Vučićevim rečima, njegova lična satisfakcija je u odgovornosti, ozbiljnosti i radu i dodaje da ga praznici ne zanimaju.\n„Mene zanima kakav rezultat možemo da ostavimo na kraju. Taj luteranski pristup, da ne tražite oprost za grehove i da se trudite i svojim radom pokažete šta možete da promenite“, navodi Vučić.\nGovoreći o kritikama za ekonomske reforme koje Vlada sprovodi, premijer navodi da je to uvek tako jer „uvek oni koji su sa strane, poput MMF-a, imaju širu i bolju sliku onoga što se radi“.\n„Prema zvaničnim podacima, nezaposlenost je pala za 6,88 odsto, što je 54.581 manje na Birou“, kaže premijer.\nPredsednik Vlade napominje da i MMF traži da se reše pitanja preduzeća u restrukturiranju, kako bi ekonomiju podigli na zdrave noge i da je to „ključna filozofija srpske politike“.\n„Ključno pitanje je što smo izabrali sovaj put. Da nismo, imali bismo iste rezultate kao u Grčkoj iako mislim da je Samaras bio odličan premijer jer je izveo Grčku na pravi put, ali…“, navodi Vučić.\nPremijer kaže da je najvažnije u Srbiji razviti preduzetnički duh jer bez razvoja privatnog sektora nema razvoja.\n„Privatni sektor iziskuje da radite. Moramo da podstaknmo vredne ljude. Moramo da naučimo ljude da će država da pomogne na različite način, da razgovaramo i sa bankama da“, navodi Vučić.\nGovoreći o pradaji „Železare“, Vučić ističe da je to preduzeće kičma industrijske Srbije danas i da vredi više nego ono što možemo u poljoprivredi da uradimo i izvezemo.\nPodseća da je kraj tendera za „Železeru“ 5. ili 6. januar i da će tek tada da se izvesnije zna šta će biti dalje.\n„Sa Putinom sam razgovaro tri-četiri puta, a uskoro ću još jednom. Mislim da smo blizu rešenja. U svakodnevnom smo kontaktu. Lično sam održao 31 sastanak vezan za ‘Železaru’. Bliži se kraj i videćete brojne rezultate“, kaže Vučić.\nZnačajno veća cena za Telekom\nPredednik Vlade je naveo da će uskoro biti raspisan tender za privatizacionog savetnika za prodaju Telekoma.\nOčekuje da država dobije značajno veću cenu i to za 20 do 30 odsto više nego što je dobijano ranije.\nNavodi da novac od prodaje Telekoma nije uračunat u budžet, i da će biti potrošen u dogovoru sa MMF-om.\nVlada Srbije ima samo jednu manu\nPremijer Srbije Aleksandar Vučić izjavio je večeras da Vlada još nema plan vezan za broj zaposlenih u javnim službama i to je jedina slaba tačka njenog programa, na koju je sa pravom ukazao predsednik Fiskalnog saveta Pavle Petrović.\nSve drugo su demagoške, prazne priče, koje nemaju nikakve veze sa realnošću, istakao je Vučić u emisji „Oko“ Radiotelevizije Srbije.\nKako je objasnio, postoje uvek oni koji kritikuju, uvek će naći neku manu, a sami nikad ništa nisu uradili.\nVučić je rekao da očekuje da se njegovom timu saradnika priključe i ljudi koji imaju drugačije mišljenje, kako bi zajedno gradili Srbiju, i u tom kontekstu pomenuo Sonju Liht i Ivana Vejvodu.\nPremijer je rekao da plate i penzije u Srbiji više neće biti smanjivane i apelovao na građane da se strpe još dve godine jer će tada moći da vide prve pozitivne rezultate.\nTada će građani moći da analiziraju šta su nam donele mere fiskalne konsolidacije koje sprovodimo, rekao je Vučić.\n„Videćete na šta će Srbija ličiti za pet godina, a videćete i na šta će ličiti zemlje koje nisu imale hrabrosti da istrpe političke pritiske i kritike“, rekao je Vučić.\nGovoreći o stranim investicijama, premijer je kazao da nikada neće odustati da investitorima nudi subvencije kakve im niko neće ponuditi u zemljama regiona samo da bi investirali u Srbiju, iako ćemo, kako je rekao, tu imati problem sa EU.\nSrbija jeste zemlja nedovoljno razvijenog kapitalizma u kojoj, nažalost, nije prihvaćena tržišna privreda u pravom smislu te reči.\n„Štitićemo interese Srbije“\nGovoreći o ukrajinskoj krizi i mogućem ultimatumu Srbiji da uvede sankcije Rusiji, premijer navodi da danas niko ne razgovara jezikom ultimatuma.\n„Svi znau da je Srbija stub stabilnosti i da bi se tim činom porušio taj stub“, naglašava Vučić.\nPrema njegovim rečima, stabilnost je za Srbiju najvažnije pitanje, pa će zbog toga svi, kao i do sada, štititi interese Srbije.\n„Nikoga od stranih diplomata niste čuli da sam fin i dobar kad drugačij pričaju, ni oni sa Istoka i ni sa Zapada. To je moj posao i ništa me ne interesuje drugo. Građani me za to skupo plaćaju“, naglašava Vučić.\nNajveći strah nijsu pretnje ukrajinskim scenarijom iz unutrašnje politike. Ne vrine me to uopšte. Brine me činjenica da ne možemo da utičemo na sukobe u ukrajini a veoma se plašim početka proleća i kraja zime i šta će dalje da se zbiva.\nPremijer poručuje da njegov najveći strah nisu pretnje ukrajinskim scenarijom, koji dolaze iz unutrašnje politike.\n„Brine me činjenica da ne možemo da utičemo na sukobe u Ukrajini, a veoma se plašim kraja zime i početka proleća i onoga šta će dalje da se zbiva“, navodi Vučić.\n„Sa Nikolićem sam prijatelj“\nPremijer Vučić ističe da ima dobre odnose sa predsednikom Srbije Tomislavom Nikolićem kao i da dok god je ministar spoljnih poslova Ivica Dačić u Vladi znači da ima njegovo poverenje.\nVučić navodi da su njegovi odnosi s Nikolićem dobri, da razgovaraju o svim problemima, da ne moraju uvek isto da misle, ali da su prijatelji i da ga veoma pogađaju kampanje koje se vode protiv njega (Nikolića) i njegove porodice.\nNa pitanje da li može da ga zaštiti od tih napada, Vučić pita kako to može da uradi kada je i njegovog brata „izubijala policija“ a onda se „neki smeju i kažu gde mu je lična karta“.\n„Neka nas udaraju, mi smo tu da primamo udarce, naše je da brinemo o Srbiji“, ističe Vučić i primećuje da se sada priča i o tome kako mu je brat bio u Mionici.\nKako kaže, nije brata postavio ni na kakvo visoko mesto niti je ikakav funkcioner, kao što je lider DS-a postavio svoju sestru u ambasadu u Italiji iako nije znala italijanski jezik.\nNa pitanje o poverenju Ivici Dačiću, Vučić ističe da SNS ima lagodnu većinu u parlamentu i dodaje da dok je Ivica Dačić u vladi znači da uživa njegovo poverenje.\n„Ako u vladi ne bude – značiće da više ne uživa to poverenje“, kaže Vučić.\nNemam snage da se borim u sportu\nPremijer Vučić kaže da je jedino rešenje za situaciju u srpskom sportu privatizacija, ali da on nema snage da se bori sa tim.\n„To je mo problem i nemoćan sam to da rešim. Sam sam po tom pitanju, a njima ne sme niko da kaže ništa. Svi se plaše ko će da šta kaže. Pretpostavljam da se plaše navijača“, ističe premijer.\nVučić kaže da je i za Zvezdu i za Partizan bilo ponuda, a da su za Partizan bili zainteresovani i nemački klubovi.\n„Šešelja trebalo da puste i ranije“\nPremijer Srbije Aleksandar Vučić kaže da se nije čuo sa liderom radikala Vojislavom Šešeljom posle njegovog puštanja iz Haškog tribunala, mada ne bi imao problem da to učini.\nVučić navodi da se kao predsednik Vlade trudio da štiti srpske građane u Hagu i da je Vlada Srbije dala sve što je od nje traženo.\n„Poštovali smo njegovu (Šešeljevu) volju i zahteve kako da se odnosimo prema onome što je Haški trubinal radio, jer je naše da pošutjemo naše građane i za svakog građanina tako radimo“, navodi Vučić.\nNa pitanje da li očekuje da iz Haškog tribunala stigne zahtev za hapšenje lidera radikala i njegovo vraćanje u Hag, Vučić kaže da ne očekuje takav scenario.\n„Voleo bih da vidim da neko dođe s takvim zahtevom pa da ga pitam šta ste to radili i da nam to objasni“, rekao je Vučić.\nNa pitanje da li je neuvođenje sankcija Rusiji razlog da Šešelj iz Haškog tribunala bude pušten u Srbiju, Vučić ističe da ne želi da se bavi tim pitanjem.\nPrema njegovim rečima, na to pitanje trebalo bi da odgovore oni koji su ga pustili, kao i na pitanje zašto ga nisu pustili ranije.\n„Ako je bilo razloga za puštanje, trebalo je ranije da ga puste“, zaključuje Vučić.\nPrevious ZAŠTO SE ODJEDNOM ZAĆUTALO U VEZI SRPSKO-RUSKOG CENTRA U NIŠU?\nNext Vukadinović: Nagoveštaj novog plana za Kosovo predsednika Srbije predstavlja njegov pokušaj da se vrati u politički život „sa Vučićem, ili protiv njega“!


Grabar Kitarović: Hrvatska podržava širenje NATO u regionu\n► Grabar Kitarović: Hrvatska podržava širenje NATO u regionu\nPredsednica Hrvatske Kolinda Grabar Kitarović izjavila je da podržava širenje NATO u regionu, ali da svaka zemlja treba sama da odluči da li će pristupiti Alijansi.\n"Naravno, svaka zemlja treba sama da odluči i nikome od suseda nećemo govoriti 'Vi treba da uđete u NATO'. Ja poštujem volju onih koji su to odbili", rekla je hrvatska predsednica u intervjuu moskovskom Komersantu.\nOna je kazala da će onim zemljama koje žele u NATO Hrvatska pružiti političku podršku i pomoć da ispuni riterijume koji su neophodni za ulazak.\n"U vezi sa tim, hoću da poručim Rusima: širenje NATO ni na koji način nije usmereno protiv Rusije, mi Rusiju ne doživljavamo kao protivnika", rekla je Grabar Kitarović.\nNavela je da smatra da su evroatlantske integracije svih zemalja Jugoistočne Evrope "neophodan uslov za mir i stabilnost u regionu".\n"Imali bismo prostor gde možemo da sedimo za jednim stolom i da razgovaramo pre nego što problemi pređu u uzajamnu agresiju", dodala je ona.\nHrvatska predsednica je podsetila da je Hrvatska član EU i NATO, i da se od nje očekuje solidarnost i da se ponaša kao član jedne porodice, ali da u isto vreme to ne isključuje odnose Rusije i Hrvatske i zajedničke interese.\nNa pitanje da li su joj partneri iz EU stavljali do znanja da sa Moskvom treba da bude oprezniji, ona je odgovorila negativno.\n"Ne mogu da kažem da sa ruskim partnerima mogu u svemu da se složim. Ali, u krajnoj meri, mi vodimo iskrenu, otvorenu diskusiju o pitanjima o kojima nema saglasnosti. I pokušavamo, gde možemo, da nađemo zajednički jezik", kazala je Grabar Kitarović.\nPo njenim rečima, Hrvatska se pridržava odnosa sa Rusijom na dva koloseka. S jedne strane, Hrvatska insistira na poštovanju međunarodnog prava i Minskog sporazuma o Ukrajini, a sa druge strane, zalaže se za očuvanje dijaloga sa Rusijom.\nNavela je da je dijalog sa Rusijom neophodan, jer je reč o velikoj državi bez koje se ne mogu rešavati svetska pitanja, kao i da Rusija, kao garant Dejtosnkog sporazuma, igra važnu ulogu u Jugoistočnoj Evropi.\n"Za nas je važno što Rusija podržava teritorijalnu celovitost BiH, i nastavljamo da zajedno radimo na stabilizaciji u toj zemlji, koja ima skoro hiljadu kilometara zajedničke granice sa Hrvatskom. Hrvati su jedan od tri državotvorna naroda, i ako se oni odvoje, to može da se završi destabilizacijom celog regiona", kazala je predsedenica Hrvatske.\nOna je izrazila nadu da će Putin doći u zvaničnu posetu Hrvatskoj, podsećajući da bi to bila prva državna poseta ruskog predsednika Zagrebu.\nU Rusiji je broj inficiranih koronavirusom premašio 350.000, a za poslednjih 24 sata otkriveno je 8.599 novih slučajeva.


Sokobanjske mažoretkinje treće u Srbiji\nPočetak/Društvo/Sokobanjske mažoretkinje treće u Srbiji\nSokobanjske mažoretkinje osvojile su treće mesto na Državnom prvenstvu u mažoret plesu koje je održano u subotu, 1. juna u Apatinu.\nDevojke i devojčice iz sokobanjskog tima takmičile su se sa svojim vršnjakinjama iz Bele Crkve, Šapca, Sonte i grada domaćina.\nPrvenstvo u Apatinu je prvo takmičenje Sokobanjskog mažoret tima, koji je oformljen posle uspešno organizovanog Evropskog prvenstva u mažoret plesu, septembra 2018. godine.\n„Ovo je veliki uspeh za naš tim s obzirom na to da prvi put izlazimo pred sudije. Naše mažoretkinje su pokazale da jaka volja i upornost daju rezultate. Vežbaju manje od godinu dana, ali imaju srce da stanu na crtu i iskusnijim od sebe i zbog toga treba da budemo ponosni na njih. Sada ih čekaju ozbiljne pripreme jer ih krajem leta čeka i evropska scena„, kaže Vlada Minić koordinator u mažoret timu Sokobanje.\nSokobanjski mažoret tim je najmlađi u Srbiji. Trenutno broji 35 članica, sa kojima tri puta nedeljno rade tri iskusna trenera.\nEvropsko prvenstvo mažoretkinja, 21. po redu, ove godine se održava u Francuskoj, krajem avgusta. Na prvenstvu Evrope Srbiju će u najvažnijoj kategoriji formacija predstavljati mažoretkinje iz Bele Crkve.\nApatin je bio drugi put bio domaćin državnog prvenstva mažoretkinja na kojem se takmičilo više od 150 učesnica.\nApatin državno prvenstvo Evropsko prvenstvo Francuska mazoret ples sokobanjske mazoretkinje